
Kedves  barátom ! 

Ha  valaki  sokat  szenvedett,  ha  keserű 
csalódásokon  ment  át,  ha  olyan  balsors 
érte,  ami  egész  életre  nyomot  hagy :  ren- 
desen igyekszik  eltitkolni  keservét  emberi 
szemek  elől,  igyekszik  homályban  tartani 
a  kapott  sebeket,  hogy  senki  se  lássa. 

A  költő  nem  cselekedhetik  úgy,  mint 
a  közönséges  ember.  A  költő  kénytelen 
leírni  azt,  amit  érez,  legyen  érzése  gyönyör 
vagy  fájdalom,  büszkeség  vagy  szégyen, 
lelkesedés  vagy  háborgó  harag.  Belső  szük- 
ség kényszeríti  rá.  Éppen  azért  költő,  mert 
így  van  alkotva.  A  nagy  csapásokat  egy 
ideig  állhatja  hangtalanul,  megdöbbentő 
némasággal,  mint  az  olyan  vándor,  aki 
mellett  leütött  a  villám.  De  a  némaság  nem 
tart  sokáig ;  a  magával  vívott  benső  tusa 
kifelé  tör  és  a  költő  száján  megfakad  a 
vesr.    Nem   tehet  zárat  a  szivére.  Érzéseit 


nem  nyomhatja  vissza  semmi.  Próbáld  el- 
gátolni a  megáradt  folyót :  ha  sikerült,  a 
költő  érzelmeit  is  elfojthatod.  Próbáld  be- 
tömni a  vulkán  kráterét,  hogy  tüzes  harag- 
ját égre  ne  dobálhassa  :  ha  sikerült,  a  költő 
érzelmeit  is  betömheted. 

Én  a  poétánál  első  sorban  ezt  a  belső 
kényszert,  ezt  a  mélyről  fakadó  belső  erőt 
keresem.  Mert  csak  annak  a  poétának  van 
mondanivalója,  akinek  a  szíve,  a  szenve- 
délye diktál.  Csak  annak  a  poétának  van 
hatása,  aki  verseiben  a  maga  lelkét  tárja  ki 
előttünk. 

Hiába  minden  csinált  dísz,  hiába  szi- 
porkázik az  ötlet,  hiába  cseng  a  nyelv  poli- 
fóniája, hiába  minden  frázis  és  deklamáció, 
ha  a  remekül  fölszerelt  költeményből  hiány- 
zik az  érzés  ereje.  Hidegen  letesszük  a 
könyvet  és  a  pompás  versekből  nem  marad 
bennünk  semmi.  A  költő  csak  akkor  hat 
biztosan,  ha  abban  a  rímben,  amit  leír, 
életének  egy  eleven  töredéke  dalol  hoz- 
zánk; ha  verseiben  őszintén  elmondja  mind- 
azt, ami  üdve,  ^agy  átka  volt;  ha  víg  dalai- 


ban  valósággal  halljuk  a  költő  jókedvű 
kacagását,  ha  dithirambjaiból  égő  lelkese- 
dés csapdos  felénk,  mint  a  lobogó  tűz- 
oszlop és  ha  bánatos  strófái  úgy  követ- 
keznek egymásra,  mintha  könnyek  hulldo- 
gálnának a  szeméből.  Ha  így  énekel  a 
költő,  akkor  minden  hangja  hosszasan  fog 
reszketni  szívünk  mélyén,  mint  négyszeres 
visszhang  a  völgy  katlanában. 

Az  Ön  versei,  tisztelt  barátom,  éppen 
azért  hatottak  rám,  mert  megtaláltam  ben- 
nük az  igazi  költőnek  ezt  az  erős  közvet- 
lenségét. 

Ont  nem  a  divat,  nem  a  hiúság,  nem 
a  mások  poétikai  dicsősége  ingerli  arra, 
hogy  verseket  írjon,  hanem  a  szivében 
megáradó  és  kifelé  törő  érzések  belső  kény- 
szere. Önnél  a  vers  nem  tűzijáték,  hanem 
igazi  tűz  :  állandóan  lobog  s  fényt  és  me- 
leget áraszt  Önnél  a  vers  az  az  édes 
csöpp,  mely  dallamosan  ömlik  ki  a  szív 
csordulásig  telt  poharából. 

Igazságot,  bensőséget  találtam  versei- 
ben, akár  a  szerelem  boldog  szenvedéseit 


festi,  akár  a  forrón  szeretett  édes  anyához 
zokog,  akinél  hűbb  vígasztalónk  nincs,  mert 
elkísér  bennünket  a  Golgotha  végső  stáció- 
jáig, mint  Jézust  a  mater  doloróza,  —  akár 
a  hazáról  énekel,  akár  a  szatíra,  akár  a 
bölcselkedés  hangján  beszél. 

Szép  magyar  verset  írni  ma  már  nem 
nehéz,  mert  nyelvünk  bámulatosan  kifej- 
lődött, technikánk  egészen  a  virtuozitásig 
kicsiszolódott.  De  ön  nem  az  ügyes  verse- 
lők,  hanem  a  poéták  számát  szaporítja 
ezzel  a  kötetével.  És  Önre  magas  fok  vá- 
rakozhatik  a  magyar  Parnasszuson,  ha  meg- 
kezdett útján  tovább  halad,  amit  bizonyosra 
veszek,  mert  verseiből  kiérzem,  hogy  Önnél 
a  poézis  nem  az  ifjúkor  rímelő  szeszélye, 
nem  könnyelmű  és  hamar  elmúló  szeret- 
kezés, hanem  komoly,  hosszú,  örökkétartó 
viszony  a  Múzsával. 

Útra  induló  kötetének  sok  szerencsét 
kíván  s  Önt  szeretettel  üdvözli 

tisztelő  pályatársa 
Ábrányi  Emil. 


ÉDES  ANYÁMNAK 

HÁLÁM.  TISZTELETEM  ÉS  SZERETETEM 

JELÉÜL 


SIRASSON  MEG 

Rossz  útra  tévedtem,  világ  csúfja  lettem. 
Szép  út  állt  előttem,  de  nem  azt  követtem  ; 
Nem  adok,  nem  hajtok  semmit  a  világra, 
Bolond  célok  után  rohanok  zihálva, 
Bolond  célok  után  álmodozva,  balgán  — 
így  beszélnek  rólam  minden  utca  sarkán, 

—  Édes  anyám,  lelkem, 
Sirasson  meg  engem. 

Sirasson  meg  engem,  szerencsétlen  lettem. 
Azok  tettek  azzá,  akiket  szerettem. 
Üres  lett  a  szívem,  üres  lett  utánok. 
Betöltötték  kínzó,  messzeűző  álmok. 
Almok  rabja  lettem,  csak  álmokért  élek, 
Egy  mámoros  álom  lett  nékem  az  élet, 

—  Édes  anyám,  lelkem. 
Sirasson  meg  engem. 

Tudom,  hogy  szeretett,  tudom,  hogy  szeret  még. 
Pedig  én  dúltam  fel  nyugodalmát,  csendjét, 
Én  bennem  csalódott,  értem  fáj  a  lelke. 
Én  pedig  rohanok  balga  küzdelembe 
Diadalt  aratni.  Milyen  dőre  álom. 
Pedig  hozzá  kötve  életem,  halálom  I 

—  Édes  anyám,  lelkem, 
Sirasson  meg  engem. 

Igazságért  küzdök,  tudom,  hogy  hiába ; 

De  ha  harcba  szóh't  szivem  minden  vágya, 

Mit  tehetek  róla  ?  Tán  az  örök  végzet 

Rótta  rám  e  kínos,  bús  kötelességet 

S  én  csak,  mint  vak  eszköz  teljesítem  s  várom. 

Míg  kidűlök  s  lesz  más,  ki  helyembe  álljon, 

—  Édes  anyám,  lelkem. 
Sirasson  meg  engem. 

Eladtam  már  magam,  nem  magamnak  élek. 
Nyugalmat,  pihenést  már  nem  is  remélek. 
Lelkem  lett  a  küzdés,  szivem  lett  az  álmom. 
Szivemet  keresem,  amíg  megtalálom. 
Egy  új  Ahasvérként  bolyongok  örökre. 
Míg  lerogyom  holtan  egy  útszéli  rögre, 

—  Édes  anyám,  lelkem. 
Sirasson  meg  engem. 

E  NÉHÁNY  DALBAN 

E  néhány  dalban  ifjúságom, 
Minden  szép  álmom  eltemetve. 
Csak  a  könny  van  még  a  szemembe', 
Elszállt  sok  édes,  balga  álmom. 

De  mégis,  míg  az  örök  este 
Reám  borultat  félve  várom. 
Dalokba  olvadt  ifjúságom 
Hadd  jusson  még  egyszer  eszembe. 

Még  egyszer  .  .  .  s  aztán  durva  lábon 
Taposni  a  hervadt  virágon 
Jöjjön  el  hát,  jöjjön  az  élet. 

E  néhány  dal  megőriz  téged. 
Ezerszer  szent  édes  emléked 
Hervadt  virágom :  ifjúságom !  .  .  . 

A  RÁKÓCZI  VÉN  HARANGJA 

A  Rákóczi  vén  harangja, 
Ha  megkondul 
Panaszosan  sír  a  hangja 
Meg  nem  értett  fájdalomtúl. 

Síró  szava  elzúg,  elszáll 
Messze,  messze,  — 
Mintha  minden  kondulása 
Egy  hatalmas  sóhaj  lenne  .  •  . 

Nem  így  szólott,  nem  ily  búsan 
Messze  régen : 
Lelkesítő  honfi-tűz  volt 
Hívogató  ércnyelvében. 

Zúgó  szaván  fölcsendült  a 

Hála-ének, 

Szíve  dobbant  győzedelmes 

Labancverő  hajdúnépnek. 

Ö  még  látta  a  régen  múlt 
Nagy  időket, 
Még  látta  a  szabadságot 
Hősiesen  kiküzdőket. 

Még  a  magyar  dicsőségnek 
Látta  fényét. 

Visszaverte  egy  hatalmas 
Szabad  népnek  szívverését  .  .  . 

.  .  .  Síró  hangon  szól  Rákóczi 
Vén  harangja, 
Jaj,  de  kevés  szivet  talál, 
Ki  panaszát  visszaadja. 

A  szabadság,  mely  fölemelt 
Egy  világot, 

Megtagadva  egy  harangnak 
Erckeblébe  visszaszállott. 

S  a  hideg  érc  úgy  megérti 
Bús  fájdalmát. 
Siratja  a  szabadságnak 
Elveszített  birodalmát  .  .  . 

A  Rákóczi  vén  harangja. 
Ha  megkondul. 
Panaszosan  szól  a  hangja 
Elfelejtett  hősi  korrúl  .  .  . 

(Debreczen). 

DIVINA  COMOEDIA 

Uram !  Színházad  rég  felépíted, 
Immár  látott  az  sok,  sok  ezred  évet. 
De  darabod  nem  újult  semmikép, 
A  neve  egy,  a  célja  egy :  az  élet. 
Rossz  a  darab,  bocsáss  meg,  óh  uram ! 
A  díszlet  régi,  színtelen,  kopott, 
A  morál :  jaj  a  jóknak,  nagyoknak, 
A  hitványak  csupán  a  boldogok. 

Uram !  Mi  játszuk  híven  szerepünket. 
Sírunk,  nyomorgunk,  mert  így  rendeled  el, 
Tűrjük,  hogy  kifütyölnek  bennünket. 
Pedig  mi  játszánk  lelkesedve,  hévvel, 
De  már  a  játék  elég  volt  .  ,  .  elég  .  ,  . 
A  szívnek  egyszer  meg  kell  nyílnia : 
Darabod  hitvány,  nem  hozzád  méltó. 
Lelket  mészárló,  rossz  comoedia !  .  .  . 

KARÁCSONY 

Harang  csendül, 

Ének  zendül, 

Messze  zsong  a  hálaének. 

Az  én  kedves  kis  falumban 

Karácsonykor 

Magába  száll  minden  lélek. 

Minden  ember 

Szeretettel 

Borul  földre  imádkozni. 

Az  én  kedves  kis  falumba 

A  Messiás 

Boldogságot  szokott  hozni. 

A  templomba 

Hosszú  sorba 

Indulnak  el  ifjak,  vének. 

Az  én  kedves  kis  falumban 

Hálát  adnak 

A  magasság  Istenének. 

Mintha  itt  lenn 

Szent  kegyelme  súgna,  szállna, 

Az  én  kedves,  kis  falumban 

Minden  szívben 

Csak  szeretet  lakik  máma. 

Bántja  lelkem  a  nagy  város 

Durva  zaja, 

De  jó  volna  ünnepelni 

Odahaza. 

De  jó  volna  tiszta  szívből 

—  Úgy  mint  régen  — 

Fohászkodni, 

De  jó  volna  megnyugodni, 

De  jó  volna  mindent,  mindent 

Elfeledni, 

De  jó  volna  játszadozó 

Gyermek  lenni. 

Igaz  hittel,  gyermek  szívvel 

A  világgal 

Kibékülni, 

Szeretetben  üdvözülni. 


Ha  ez  a  szép  rege 
Igaz  hitté  válna. 
Oh  de  nagy  boldogság 
Szállna  a  világra. 
Ez  a  gyarló  ember 
Ember  lenne  újra, 
Talizmánja  lenne 
A  szomorú  útra. 
Golgotha  nem  volna 
Ez  a  földi  élet. 
Egy  erő  hatná  át, 

A  nagy  mindenséget. 
Nem  volna  más  vallás. 
Nem  volna  csak  ennyi 
Imádni  az  Istent 
És  egymást  szeretni  .  . 
Karácsonyi  rege 
Ha  valóra  válna, 
Igazi  boldogság 
Szállna  a  világra  .  .  . 

NEM  ÉLEK  ÉN  TOVÁBB 

Nem  élek  én  tovább, 
Csupán  addig  élek, 
Amíg  a  szívemből 
Felfakad  az  ének; 
Amíg  a  lelkemet 
Sírhatom  a  dalba. 
Amíg  lángra  gerjeszt 
Ihletés  hatalma ; 
Amíg  titkos  órán 
Reám  száll  a  bánat, 
Feketén,  komoran, 
Mintha  a  világnak 
Végzetszerű  átkát 
Csakis  én  érezném, 
Tépődve  annyi  bús, 
Megfejtetlen  eszmén. 

Nem  élek  én  tovább 
Csupán  addig  élek. 
Míg  vérező  szívvel 
Ezernyi  kétség  közt 
Még  mindig  remélek. 
Míg  az  örök  eszmét. 
Míg  az  örök  szépet, 
Keresem,  imádom. 
Míg  egy  ábrándvilág 
Lesz  az  én  világom. 

Melyet  én  kormányzók 
Melyet  én  teremtek, 
Amelyről  dalaim 
Annyi  szépet  zengnek. 

Nem  élek  én  tovább. 
Csupán  addig  élek, 
Amíg  szerelmemért 
Szerelmet  remélek; 
Amig  mint  eszménykép 
Ragyog  le  szívemnek 
Szentelt  oltárára 
A  nő,  a  teremtés 
Legszebb  koronája. 

Nem  élek  én  tovább. 
Nem  élek  csak  addig, 
Amig  a  szivemen 
Ezer  kínos  kérdés 
Keresztül  nyilallik ; 
Amig  nyugodalmat 
Egy  percre  se  leltem, 
Amig  egy  világért 
Gyötrődik  a  lelkem. 

...  De  ha  az  életnek 
Piszkos,  jeges  árja 
Magával  ragadna 
S  kialudnék  tőle 
Szivem  régi  lángja; 

Hogyha  örök  hitem, 
Hogyha  minden  vágyam 
Örökre  elszállna 
S  annyi  tépő  kétség. 
Siratott  reménység 
Fás  közönnyé  válna ; 
Ha  titkos  órákon 
Nem  szállna  szivemből, 
Nem  zengne  ajkamon 
Biztatón  az  ének,  — 
Ne  éljek  én  tovább, 
Mit  adhat  már  akkor 
Én  nekem  az  élet  ?  1  .  .  . 

VÁLASZÚTON 

Durva  lárma  zúg  körültem, 
Küzdelemre  vár  az  élet. 
Megállok  a  sorompónál, 
De  nem  tudom,  mit  csináljak : 
Harcba  szálljak,  visszatérjek? 

Sáros  a  tér,  undok  a  harc. 
Oly  silány  a  harci  pálma : 
Olcsó  hírnév,  darab  kenyér  .  .  . 
És  érettük  odaveszne 
Ifjúságom  minden  álma  1 

Még  csak  nézem  ezt  a  harcot 
S  hány  szép  álmom  omlott  porba 
Mért  rohannék,  hogy  lelkemet 
Az  életnek  piszkos  harca 
Minden  kincstől  megrabolja  1  .  .  . 

Visszatérjek  ?  ...  az  a  világ. 
Ahol  álom  volt  az  élet. 
Bezárult  már  rég  mögöttem  .  .  . 
A  szép  világ,  ifjúságom 
Soha  többé  föl  nem  éled. 

Oh  szép  világ,  álomvilág 
Milyen  sokszor  elsiratlak. 
Az  életnek  rút  harcáért 
—  Ezer  fátum  törjön  is  rám ! 
Soha,  soha  el  nem  adlak. 

Csak  egy  rövid,  múló  óra 
Boldogságod  gyönyöréből 
S  aztán  .  .  .  elég  volt  az  élet 
Bármi  jön  a  válópercig, 
Véle  lelkem  csak  kibékül  ,  .  . 

Mert  erőm  nincs  küzdelemre. 
Harcra  nem  csábít  az  élet, 
A  sorompót  át  nem  lépem,  - 
Szép  világom  rég  bezárult 
S  nincs  ahova  visszatérjek!  . 

SORSUNK 

Van  az  életben  egy-egy  pillanat, 
Erősnek  hisszük  szerfelett  magunkat, 
Lelkünk  repül,  száll,  magával  ragad, 
Bús  aggodalmak  mind  hiába  húznak. 
Csalóka  álmok  léghajóján 
A  vihar  szépen  fellegekbe  tüntet, 
Míg  lenn  a  földön  kárörvendő, 
Gúnyos  kacajjal  röhögnek  bennünket. 

Van  az  életben  egy-egy  pillanat, 
Hogy  nem  várunk  már  semmit  a  világtól, 
Leroskadunk  bánat  terhe  alatt. 
Szivünk  mindenkit  megátkozva  vádol. 
Míg  porba  hullva  megsiratjuk. 
Mi  porba  döntött,  —  sok  keserű   álmunk. 
Nincs  egy  szem,  amely  könyet  ejtsen. 
Míg  testet  öltött  fájdalmakká  válunk. 


Ez  a  mi  sorsunk,  mindörökre, 
Szivünk  a  vágyak  tengerén  evez, 
Hajónkat  szélvész,  vihar  összetépi. 
De  egy  zord  erő  küzdelemre  készti. 
Bolyongunk,  égünk,  lelkesedve,  vágyva. 
Nincs  egy  reményünk,  mely  valóra  válna, 
Míg  sírba  visz  az  önvád  néma  átka. 

ősz  FELÉ 

Sivár,  őszt  jósló,  nyári  nap. 
Tarlóból  fújdogál  a  szél. 
Egy-egy  lehulló  falevél 
Szállongva  széltől  szárnyra  kap. 

Sivár,  őszt  jósló,  nyári  nap. 
A  múlt  bús  romjai  közül. 
Emlékek  szálldosnak  körül 
S  lelkem  borzadva  felriad. 

Sivár,  őszt  jósló,  nyári  nap. 
Emlékezés,  hulló  levél. 
Temetőből  a  kósza  szél. 
Felébredés  krypták  alatt. 

Sivár,  őszt  jósló,  nyári  nap. 
Enyészet  közéig,  jön  a  tél, 
Szállong  az  emlék,  falevél 
S  reszketve  széltől  szárnyra  kap. 

Sivár,  őszt  jósló,  nyári  nap. 
Romok  közül  a  szellemek 
Alvó  szívet  ébresztenek. 
Ébredés  a  krypták  alatt  .  .  . 

SZÍNHÁZBAN 

Nincs  egy  tűrhető  szereplő, 
Unalmas,  rossz  mindahány. 
Ha  hiányzik  páholyából 
Az  az  édes,  barna  lány. 

De  ha  ott  van,  oly  elnéző 
Engedékeny,  jó  vagyok: 
Kritikát  a  barna  kis  lány 
Szép  szeméből  olvasok. 

VAN  OLYAN  PERC 

Van  olyan  perc,  mikor  szivünkben 
Az  élet  lángja  fellobog, 
Van  olyan  perc,  mikor  azt  hisszük, 
Hogy  lehetünk  még  boldogok. 
Szép  asszonyarcok  hosszú  sorban 
Reánk  ragyognak,  intenek, 
Velük  vannak  a  csókban,  borban 
Ámor  és  Bacchus  istenek. 

De  oly  múló  a  mámor  üdve. 
Elszáll  az  ámító  remény. 
Nem  igér  édes  boldogságot 
Miként  a  mámor  éjjelén. 
S  míg  ránk  tolul  a  végzet  átka. 
Amely  lelkünkre  visszajár,  — 
Szivünk  olyan,  olyan  üres  lesz, 
Mint  a  mámort  adó  pohár. 

ÉRTED 

Csodálom  a  gyönge  embert, 
Kiről  mondák,  regék  beszélnek 
Ki  nagy  merészen  égbe  szállt 
És  elorzá  kincsét  az  égnek. 
Hogy  tűz,  meleg  és  láng  sugara 
Mindent  hevítsen,  hasson  át 
S  áldást  hintsen  a  nagy  világra. 

Lelkem  kibontja  szárnyait, 
Égig  tör  fel  gyors  repüléssel, 
A  fényt,  sugárt,  mit  ott  talál 
Magába  szívja  szomorú  hévvel. 
És  ennyi  fényt  —  a  földre  szállva 
Pazar  kezekkel  hint  réá 
Egy  édes-kedves  kis  leányra. 

ÉN  SZÉP  VILÁGOM 

Én  szép  világom, 
Boldogságom, 
Arcod  borúsnak 
Miért  látom? 
Sóhaj  tör  elé 
Kis  szivedből, 
Ragyogó  könycs'epp 
Szép  szemedből. 

.  .  .  Ha  hű  sziveddel 
Érzed,  érzed. 
Hogy  el  fog  veszni 
Üdvösséged, 
Csókolj  meg  forrón 
Utoljára, 

Haljunk  meg  most  a 
Boldogságba !  .  .  . 

EGY  CSÓKOOÉRT 

Elmúlt  a  régi,  tiszta  vágy, 
Amelylyel  egykor  környezélek. 
Epesztő,  forró,  balga  láz 
Égető  lángja  sorvaszt  érted. 
Egy  csókodért  mindent  od'adnék, 
Egy  csókodért  nem  kell  az  élet ! 

Egy  forró  csók,  egy  ölelés  ,  .  . 

Lázas  szivünk  összedobogna  .  .  . 

Aztán  jöhet,  mit  bánom  én, 

A  kárhozatnak  égő  pokla ! 

.  .  .  Nincs  kárhozat,  mely  ily  gyönyörre 

Eléggé  gyötrő,  kínos  volna! 

VÁLASZ 

Azt  írod  a  leveledben : 
Menjek  haza,  jobb  lesz  otthon ; 
Meggyógyulok,  nem  lesz  annyi 
Kínos  álmom,  kínzó  gondom. 
Ott  éltem  át  ifjúságom, 
Jól  tudod,  hogy  visszavágyom. 
Menjek  haza.  így  hívogatsz 
Legkedvesebb  jó  barátom. 

Mért  hívogatsz  ?  Ismered  jól 

Szivem  minden  álmát,  kínját, 

Eltévesztett  életemnek 

Integető,  sötét  sírját. 

Míg  ott  voltam,  addig  éltem. 

Volt  szép  álmom,  volt  reményem 

Kiüldözött  a  valóság. 

Tudod  jól,  hogy  mi  lett  vélem. 

Nem  az  vagyok,  aki  voltam, 
A  réginek  váza,  romja, 
Amit  eddig  nem  ismertem. 
Összetört  az  élet  gondja. 
Az  a  világ,  amit  éltem 
Ifjúkori  tündérfényben. 
Reménytelen  bús  lelkemnek 
Rég  bezárult  édes  éden. 

Közeleg  a  végső  óra  .  .  . 
Minek  is  hívsz  haza  engem  ? 
Könnyebb  lesz  a  végső  bucsu, 
Hogyha  addig  elfelejtem 
Menyországom,  boldogságom. 
Tört  reményem,  édes  álmom. 
Mit  gyűlöltem,  mit  szerettem. 
Ami  tartott  a  világon. 

Ne  hívogass,  de  te  jöjj  el, 
Mikor  én  már  nem  hívhatlak. 
Vigy  magaddal  oda  vissza, 
Ahol  ábrándjaim  laktak  .  .  . 
.  .  .  Hol  a  szív  szép  álmát  szőtte. 
Ott  legyen  a  pihenője, 
Hova  mindig  vágyott :  ott,  a 
Diákdombi  temetőbe'  .  .  . 

TEMETETLENÜL 

Érzem :  a  mámor  csendes  éjjelében 
Háborgó  lelkem  már  pihenni  kezd 
Es  lassan,  lassan,  csaknem  észrevétlen 
Reám  borúi  a  virradatlan  est. 
Hideg  szívvel,  közönnyel  nézek  mindent, 
Ami  még  nem  rég  lelkemig  hatott; 
Mi  lett  belőlem  ?  Emberek  közt  járó 
El  nem  siratott,  bús  élő  halott. 

Még  kacagok,  ha  rám  borul  a  mámor. 
De  ez  a  kacaj  már  nem  az  enyém : 
Kisértő  hang  halottak  országából. 
Melynek  itt  feledt  tagja  vagyok  én. 
Tán  ajkamon  víg  nóta  is  megcsendül 
S  hallgat  a  régi  méla,  keserű,  — 
Szivem  megrezdül  ismerős  hangokra. 
Mint  egy  eldobott,  rozzant  hegedű. 

Olykor  meg  mintha  visszaemlékezném 

Egy  szép  életre,  mely  el,  tovaszállt. 

Melyben  még  volt  hatalmas,  izzó  eszmém 

Megostromolni  magát  a  halált, 

S  aztán  .  .  .  megtörve  éjjeltől,  borítva 

Járom  tovább  a  kiszabott  utat; 

Mi  lett  belőlem?  Temetői  fejfa, 

Mely  a  világnak  egy  nevet  mutat  .  .  . 

ELTAGADOM 

Eltagadom,  hogyha  kérdik: 
„Elmúlt  minden,  nem  szeretlek!' 
Ugy  fáj  ez  a  képmutatás, 
Ügy  fáj  ez  az  én  szivemnek. 

De  mit  tegyek?  Hivalkodjam 
Bánatommal  a  világnak? 
Vagy  lenézve,  kinevetve 
Siránkozzam  még  utánad?  .  .  , 

Rejtegetem  szivem  mélyén, 
Féltve,  fájón  a  nagy  titkot : 
Hogy  feledni  el  nem  tudlak. 
Hogy  nem  leszek  soha  boldog ! 

LÁTTALAK 

Láttalak  a  múltkor, 
Mosolyogva  néztél, 
Éppen  úgy,  mint  akkor. 
Mikor  megigéztél, 
Vérpiros  ajkaid 
Mosolyogni  kezdtek: 
Olyan  bájos  voltál. 
Mint  mikor  azt  súgtad : 
„Édesem,  szeretlek!" 

Láttalak  a  múltkor. 
Mosolyogva  néztél. 
Gyönyörű  vagy  most  is. 
De  meg  nem  igéztél. 
Vérpiros  ajkaid 
Mosolyogni  kezdtek: 
Olyan  bájos  voltál, 
Mint  mikor  hazudtad 
Ezt  a  szót:  „Szeretlek!" 

EGY  SZÉP  LEÁNYHOZ 

Hajnalsugár  csókolta  bimbó, 
Egészen  gyermek,  kis  leány. 
Ki-kipirúl  szép,  gyermek  arca 
Majd  gyorsan  ismét  halovány. 
Ragyogó  szeme  vágyva  fürkész. 
Majd  ábrándozva  megpihen : 

—  Mennyi  báj  kedves  gyermekarcán, 
Mennyi  vágy  fénylő  szemiben ! 

Elnézem  ezt  az  édes  arcot. 
Elnézem  némán,  hosszasan. 
Szivemben  kínos  emlék  ébred. 
Amely  a  múlton  átrohan  .  .  , 
-r  Ilyen  volt  0  is :  rózsabimbó. 
Ilyen  volt  0  is :  szép  leány, 
Ki  öntudatlan  bubájával 
Rabjául  tartott  oldalán  .  .  . 

Elnézem  ezt  az  édes  arcot. 
Valósággá  lett  lelkemet 
És,  míg  a  múlt  ismét  kitárul, 
A  szivem  úgy  sejt,  úgy  remeg : 

—  Ha  olyan  lesz,  ha  elragadja 
Magával   őt  is  a  világ!  .  .  . 
Oh,  látom  sorsod  —  jó  előre  — 
Szegény,  korán  hervadt  virág. 

A  teremtés  legszebb  gyöngyéről 
Úgy  rendelték  az  istenek. 
Hogy  egektől  kölcsönzött  báját 
Ne  léha  ajkról  hallja  meg. 
Egy  férfinak  nemes  szerelme 
Legyen  az  égi,  tiszta  út, 
Amelyen  az  asszonyi  szépség 
Fenséges  öntudatra  jut ! 

MILYEN  AZ  ÖSZ? 

A  felhő  sem  olyan,  mint  nálunk 
És  milyen  más  az  őszi  fény ! 
Nem  csókol  oly  megejtő  csókkal, 
Mint  ifjúságom  szép  helyén. 

—  Milyen  az  ősz?  Olyan  bűbájos 
Álomba  ringat  most  is  ott?  .  .  . 
Megkérdeném,  de  messze  vagytok 
Százszor  irigyelt  boldogok. 

Megkérdezem  magától,  édes : 
Milyen  az  ősz?  Oly  szép  talán. 
Mint  mikor  egymásról  álmodtunk, 
Sok  fényes,  tündéréjszakán? 

—  Milyen  az  ősz?  Az  őszi  rózsa 
Nem  hervadt,  szép,  mint  egykoron. 
Amikor  együtt  nézegettük 
Elábrándozva  boldogan. 

Az  őszi  rózsa  olyan  szép  volt 
Akkor,  most  is  emlékezem, 
Hogy  féltünk  a  korai  dértől. 
Ha  nézegettük  kettesen. 
Az  őszi  rózsa  s  mi  szerelmünk 
Milyen  hamar  elhervadott  .  .  . 

—  Milyen  az  ősz  maguknál,  édes? 
A  nap  még  most  is  úgy  ragyog? 

Hogy  ragyogott!  Hogy  szórta  fényét 

Magára  édes  és  reám. 

Az  az  ősz  volt  a  legszebb  s  maga 

A  legszeretettebb  leány. 

Ha  eszembe  jut,  oly  fájdalom 

Égeti  most  is  lelkemet  ,  ,  . 

—  Milyen  az  ősz  maguknál,  édes  ? 

Annál  szebb  —  érzem  —  nem  lehet ! 

Itt  hűvös  ősz  van.  Lehullott  már 
Az  első.  hideg  őszi  dér, 
Lemondani  tanít  a  hulló. 
Búcsúzó,  sárgult  falevél  .  .  . 
Az  én  szivem  is  rideg,  fásult. 
Csak  néha  sóvárg  és  beteg  .  .  . 
Milyen  az  ősz  maguknál,  édes? 
Oh  írja  meg !  Oh  írja  meg !  .  ,  . 

DAL  A  RÓZSÁRÓL 

A  szép  leány  a  búcsúzáskor 
Egy  rózsát  tűzött  fel  nekem. 
Piros  volt  lágyan  feslő  szirma, 
Jelképed,  égő  szerelem ! 
Könnyű  csókot  lehelt  reája 
S  mint  álomkép  már  messze  szállá 
S  én  fájó  szívvel,  könyes  szemmel 
Sokáig  néztem  még  utána. 

Elhervadt  már  a  rózsabimbó, 
Amit  a  szép  leány  adott. 
Hervadtán  őrzöm,  hisz'  a  múltból 
A  sors  csupán  ennyit  hagyott  .  .  , 
Pedig  a  lányka  könnyű  csókját 
Könyeim  már  régen  lemosták. 
De  most  tudom,  hogy  ez  a  csók  volt 
Sejtelmes,  végső  „Isten  hozzád!" 

A  szép  leány  a  rózsabimbót 
Most  más  legénynek  tépi  le. 
Most  más  legényért  dobog,  lángol 
Szerelmes,  forró,  kis  szive ; 
Más  csókolja  kicsiny  kacsóját. 
De  megőrzöm  a  hervadt  rózsát : 
Én  kaptam  annak  a  kis  lánynak 
Legelső,  tiszta,  szűzi  csókját! 

MUTAMUR 

Emlékszik  az  arany  napokra, 
Ugy-e  emlékszik,  édesem  ? 
A  lugas  árnya  enyhén  fedett  be 
S  ott  üldögéltünk  kettesen 
Irtóztatos  szerelmesen. 

Szerelemről  suttogott  minden, 
Csiripoltak  a  verebek, 
Es  mi  nem  mondottunk  egymásnak 
Chablonon  kívül  egyebet,  — 
Miért  voltunk  olyan  gyerekek? 

A  mama  is  megnézett  néha. 
Nyugodtan  ment  ismét  odább : 
„Hadd  játszanak  szegény  gyerekek. 
Játéknál  nem  mennek  tovább, 
Hisz'  ők  még  olyan  ostobák." 

Es  mi  csak  ültünk,   üldögéltünk 
Tracsolva  sok  mihaszna  szót. 
Pedig  szerettünk  volna  szólni 
Egymásnak  szépet,  lángolót. 
De  —  mersze  egyiknek  se  vót. 

No  aztán,  ha  egyedül  voltunk, 
Volt  elég  önvád  s  gyötrelem. 
Majd  szétvetett  bennünket  olykor 
A  sok  hevítő  érzelem. 
Úgy-e,  hogy  így  volt,  édesem? 

A  múltkor  aztán  nagysokára 
Ismét  találkoztam  veled. 
Azaz  magával.  Hosszú  ruhát 
Öltött  azóta  már  kegyed. 
Nem  kurtaszoknyás  kis  gyerek.- 

Alig  vártunk  az  együttlétre, 
Sóhajtoztunk  a  múlt  felett 
Elmondtuk,  amit  elhallgattunk 
Nem  oly  régen,  mint  gyermekek, 
Vágván  ábrándos  képeket  .  .  . 

De  mikor  aztán  úgy  magunkban 
Gondolkoztunk  az  eseten. 
Rájöttünk,  hogy  bizony  a  múltból 
Kinőttünk  szépen,  csendesen 
Maga  is,  én  is  kedvesem  .  .  . 

Maga  egy  dandyt  kívánt  látni, 

Ki  úgy  szórja  a  bókokat, 

S  talált  egy  száraz  ifjú  embert, 

Aki  tanult  ugyan  sokat, 

De  —  nem  mulattat  lányokat. 

Én  a  régi  lányért  epedtem, 
Ki  szende  voll  és  angyali, 
Nem  bomlott  az  egyenruháért. 
Szerelmet  nem  mert  vallani. 
De  maga  —  nem  a  hajdani. 

Emlékszik  e  históriára. 

És  nem  mereng  el  e  felett? 

Nem  mondja,  mint  én  —  könyes  szemmel. 

Hogy :  Boldogok  a  gyerekek. 

Mert  tudják  mi  a  szeretet ! 

EPILÓGOK 

Vége ! 

Nem  reszket  a  kezem. 
Míg  leírom  e  szót. 
Ügy  áldom  az  órát, 
A  szép  találkozót. 
Mint  most  a  búcsúzót. 

Álom, 

Gyönyörű  álom  volt. 
Áldjon  meg  az  Isten 
Százezerszer  érte, 
Milliószor  érte !  .  .  . 

Ha  felcsendül  egy  hang  a  múltból : 
A  Te  ezüst  hangod  repül  felém 
S  én  úgy  foglak  áldani  újból, 
Mint  szerelmünknek  édes  reggelén ; 
Ha  epedő  dal  száll  föl  szivemből, 
Te  neked  legyen  szentelve  dalom, 
Hiszen  Te  voltál,  aki  szeretni. 
Aki  dalolni 
Megtanítottál,  édes  angyalom ! 

Majd,  ha  a  „Hymen" -rovatában 
Olvasni  fogom  a  neved, 
Mégegyszer  fog  a  szivem  fájni 
S  aztán  végképen  elfeled  !  .  .  . 
Előszedek  egy  csomó  verset. 
Mind  szépen  a  tűzbe  dobom 
S  megírom  —  a  gratulátiót 
Egy  négyszögű  papiroson. 

HAJH,  GYEREKEK 

Hajh,  gyerekek,  hogyha  néha 
Pohár  mellett  elmerengek. 
Mind  ott  vagytok  oldalamnál. 
Kiket  lelkem  úgy  melenget. 
Fölkapom  a  poharamat, 
Koccintanék  szépen,  sorba,  — 
Magam  vagyok,  akkor  látom 
S  égő  könyem  hull  a  borba. 

Nagyon  szép  kis  társaság  volt. 
Egyik  léhább,  mint  a  másik. 
Átgondolok  minden  órát 
A  keserű  bucsuzásig  .  .  . 
Mennyi  kacaj,  mennyi  tréfa 
Hangzott  el  a  kis  szobában. 
Nem  búsultunk,  fülig  úsztunk 
Borban,  sörben,  adósságban. 

„Ha  nincsen  pénz,  ád  az  Isten ! 
—  Es  ilyen  volt  minden  elvünk. 
Nem  gondoltunk  soha  arra. 
Hogy  a  sorssal  harcra  keljünk. 
Gazdag  szivvel,  víg  kedéllyel 
Fittyet  hánytunk  a  világnak. 
Ölelkező  leikeink  tán. 
Nem  is  itt  a  földön  jártak. 

Hajh,  gyerekek,  jó  barátok, 

Oda  szivem  reménysége. 

Tudom  jól :  a  szép  napoknak 

Mindörökre  vége,  vége  .   .  . 

A  baráti  kedves  körből 

El  kell  szállnom,  messze  szállnom, 

Mi  marad  a  drága  múltból,? 

—  Fájó  szív  és  kínos  álom  .  .  . 

De  hagyjuk  ezt.  Nem  mi  közénk 
Való  ez  a  méla  nóta. 
Csakis  azért  írtam,  hogy  rám 
Emlékezzetek  meg  róla 

—  „Szegény  Bandi"  —  mondjátok  majd 
„Vájjon  merre  van  az  árva",  — 

—  Fújjátok  el  a  nótámat : 
„Meghalok  én  nemsokára  ..." 

HERVADÁSKOR 


Hervadáskor,  pusztuláskor, 
Novemberi  dérhulláskor 
Tinálatok,  lent  a  kertben 
Ránk  hullott  a  falevél. 
Az  öreg  fa  hervadt  lombja. 
Mintha  nékünk  szólott  volna, 
Mintha  minket  intett  volna : 
Vigyázzatok,  jön  a  tél  1 

Hervadáskor,  pusztuláskor, 
Novemberi  dérhulláskor. 
Visszasír  a  lelkem  hozzád, 
Szép  szerelmem,  kedvesem. 
Mintha  ott  a  kertben  lennék. 
Száll  a  levél,  száll  az  emlék. 
Szálló  levél,  szálló  emiék 
Körülrepdes  csendesen  .  .  . 

Hervadáskor,  pusztuláskor, 
Novemberi  dérhulláskor, 
Tinálatok  lent  a  kertben 
Most  is  hull  a  falevél. 
Most  is  hervadt  a  fa  lombja, 
De  most,  mintha  sírva  szólna 
Úgy-e,  úgy-e  nem  hittétek. 
Rövid  a  nyár,  itt  a  tél  .  .  . 

BUCSU 

Emlékednek  végső  foszlányát 
Ledöntött  bálvány  eldobom, 
Egy  sóhaj  és  Isten  hozzátok 
Szerelmes,  lázas,  balga  álmok, 
Lelkem  tovább  száll  szabadon. 

A  szerelem  szép  világától 
Megtörve,  fájón  búcsúzom. 
Elrablá  tőlem  ifjúságom. 
De  elhagyott  tündérvilágom. 
Búcsúzva  meg  nem  átkozom. 

Búcsúzom.  —  A  szerelem  lángja 
Addig  tart,  míg  az  ifjúság. 
Sírján  a  meghalt  ifjúságnak 
Letörtem  egy  édes  lánynak 
Meghalt  szerelmünk  ciprusát. 

E  ciprus  ág  utolsó  dalom, 
Elzengem  ezt  is  még  neked. 
Benne  sír  lelkem  régi  álma 
S  drágán  megváltott  szabadsága 
Bezárult  édenkert  felett. 

Lelkem  szabad.^  Fakó  világban 
Repülhet,  szállhat  szabadon. 
Nem  kötik  már  a  régi  vágyak. 
Romjain  egy  letűnt  világnak 
Elzengtem  utolsó  dalom. 

Lelkem  szabad.  Feloldva  minden, 
Mi  szárnyait  leszegezé. 
Repülhet  már  a  magas  égig, 
Vagy  egy  kopár  temetőn  végig  — 
Most  ásott  néma  sír  felé  .  .  . 

Emlékednek  végső  foszlányát. 

Ledöntött  bálvány  eldobom. 

Egy  sóhaj  ...  óh  bár  véle  szállna 

Egy  üres  élet  végső  lángja, 

Míg  elcseng  utolsó  dalom !  .  .  . 

EGYEDÜL 

Hideg  sötét  éj  van ;  itt  ülök  szobámban 
Kihűlt,  fásult  szívvel,  búsan,  egyedül  .  .  . 
Odakint  a  hűvös,  őszi  éjszakában 
Hervasztó,  hideg  szél  egy  dalt  hegedűl. 
Hervasztó,  hideg  szél  miről  is  dalolhat. 
Mint  az  elmúlásról?  .  .  .  Ismerém  e  dalt  .  .  , 
Édes  reményekről,  amelyek  csak  voltak. 
Melyeknek  emléke  őrületbe  hajt !  .  .  . 

Virágot  dermesztő,  novemberi  szellő 
Ne  zúgd  e  siralmas,  síró  éneket, 
Ami  régen  elmúlt,  ami  vissza  nem  jő. 
Sírjukból  ne  ébressz  tört  reményeket ! 
Hiszen  e  bolond  szív,  hogyha  már  nem  érez. 
Szép  reménye,  vágya,  mind,  mind  tova  szállt, 
Nyugodt,   de  ha  egyszer  öntudatra  ébred. 
Kéri  a  megváltást,  kéri  a  halált  1  .  ,  . 

Elmúlás  zenéje,  bús  őszi,  hideg  szél, 
Feledni  akartam,  altatni  szivem, 
Dacolni  a  múlttal,  úgy-e  mily  rideg  cél? 
De  ez,  amin  lelkem  megnyugszik,  pihen  , 
Novemberi  szellő  jobb  lesz,  ha  kioltod 
Az  emlékezésnek  régi  lángjait. 
Engedd,  hogy  feledjek,  hiszen  az  a  boldog. 
Kinek  nincsen  semmi,  semmi  vágya  itt !  .  .  . 

MI  KÖT  IDE 

Mi  köt  ide  engem, 
Hol  nem  szeret  senki? 
Ez  idegen  helyen 
Mit  tudok  szeretni  ? 
Ha  elmegyek  innen, 
Minek  vágyom  vissza? 
Lefekvő  órámban, 
Felkelő  órámban 
Mért  fakadok  sírva? 

Mért  szebb  itt  a  virág 
S  illatosb,  mint  bárhol, 
Hangosabb  az  erdő 
Madárdalolástól  ? 
Daloskedvű  szívem 
Mért  tud  csak  itt  lenni? 

—  Itt  érez  igazán, 
Itt  tud  csak  igazán 
Gyűlölni,  szeretni  .  .  . 

Ragyogó,  sugáros 
Énnekem  itt  minden 
Pedig,  ki  szeressen, 
Tudom  jól,  hogy  nincsen 
Ide  köt,  ide  fűz. 
Lelkem  régi  álma : 

—  Bearanyoz  mindent 
Legelső  szerelmem 
Leszálló  napjának 
Aranyos  sugara. 
Búcsúzó  sugara  .  .  . 

ITTHON 

Áldott  kezeddel  simogatsz  meg. 

Anyám. 

Intő  szavad  még  mintha  hallanám, 

Míg  rám  borulsz 

S  áldott  kezeddel  simogatsz  meg. 

A  régi  intést  elfeledtem, 

Anyám. 

Azért  zúdult  annyi  vihar  reám ; 

Ügy  összetört  .  .  . 

A  régi  intést  elfeledtem. 

Beteg  vagyok,  az  élet  megtört, 

Anyám. 

Hol  az  a  vágy,  mely  hajszolt  hajdanán? 

Már  nincs  vágyam. 

Beteg  vagyok,  az  élet  megtört. 

De  fáj  nekem,  hogy  úgy  szeretsz  Te, 

Anyám. 

Mondd,  miért  sirsz  ?  Engem  siratsz  talán  ? 

Nem  érdemlem  .  .  . 

De  fáj  nekem,  hogy  úgy  szeretsz  Te. 

Már  hallom  a  harangszó  hangját. 

Anyám. 

De  jó  is  itt,  e  csendes  kis  tanyán  — 

Leroskadni  .  .  . 

Már  hallom  a  harangszó  hangját  .  .  . 

FUIMUS 

Nem  voltam  én  mindig 
Ilyen  csendes  ember, 
Sokszor  talált  ébren 
A  pirkadó  reggel. 
Sokszor  ráragyogott 
A  hajnal  sugara 
Egy-egy  nekibúsult 
Jó  kompániára. 

Eltemetni  való 
Mindig  akadt  bánat. 
Hejh!  volt  akkor  dolga 
A  boros  pohárnak! 
Szomorú  sziveknek 
Szép  szomorú  nóta 
És  gyöngyöző  bor  volt 
A  meggyógyítója. 

Könnyen  jött  még  akkor 
S  könnyű  volt  a  bánat, 
Könnyű  volt  elűzni 
A  boros  pohárnak. 
Talán  a  bánat  is 
Könnyen  indult  útra, 
Mikor  az  indulót 
Gyurka  cigány  húzta. 

Mintha  más  törvénye 
Volna  a  világnak, 
Nem  olyan,  mint  régen. 
Nehezebb  a  bánat  .  .  . 
Mint  egy  titkos  erő 
Uralkodik  rajtam, 
Elnémítja,  mikor 
Panaszra  nyíl  ajkam. 

Hiába  fojtanám 
Tivornyába,  borba. 
Nem  válik  el  tőlem. 
Hozzám  van  láncolva ! 
Hejh,  most  a  szívemről 
Nem  száll  el  á  bánat. 
Ha  megiszom  borát 
Az  egész  világnak !  .  .  . 

A  MULTAK  ÁLMÁN 

A  multak  álmán,  balgaságán 
Nevetni,  hogy  tudsz  édesem  ?  .  .  . 
Feledheted  a  régi  álmot. 
De  ne  gúnyold  ki  sohasem. 
Azt  az  édes,  szerelmes  álmot, 
Melyből  az  élet  felriaszt. 
Ne  hidd,  hogy  a  szemedre  hányják. 
Hiszen  csak  álmodtuk  mi  azt !  .  .  . 

Lásd,  gyötrelmes,  nehéz  az  élet. 
Ha  hitünk  mind  a  sárba  hullt, 
A  keresztet  miért  viseljük. 
Ha  elfeledve  már  a  múlt  ? !  .  .  . 
Ha  elfogytak  emlékeink  is. 
Az  életnek  nincs  terhe  sem, 
A  multak  álmát,  balgaságát 
Mért  gúnyolod  ki,  édesem? 

JÉGPÁLYÁN 

A  pálya  partján  álldogálltam, 

Ott  lenn  játszott  a  víg  sereg. 

Úgy  volt,  vagy  nem,  de  legvígabbnak 

Én,  lányka,  téged  néztelek. 

Szép  arcod  égett,  kipirulva 

Csak  ugy  repültél,  szép  leány  .  .  . 

Nem  csoda,  hogy  a  jégre  vittél 

Engem  is  egykor,  hajdanán. 

Vidám  kacaj  csengett  közelben, 
Előttem  siklottal  tovább. 
Lehet,  hogy  nem  engem  nevettél. 
Tán  leesett  a  korcsolyád 
S  nevetted,  hogy  annyi  gavallér 
Ajánl  mohón  segéd-kezet. 
Kiket  úgy  fogsz  a  jégre  vinni. 
Mint  jégre  vittél  engemet. 

Csak  azt  nem  értem  semmiképen. 
Hogy  még  nagyon  sok  lány  van  ott. 
De  nevetését  mindeniknek 
Túlcsengi  a  te  kacajod. 
Hogy  feltűnést  kívánsz  te  keltni  — 
Rólad  feltenni  nem  lehet 
Másnak,  —  de  én  tudom,  mióta 
A  jégre  vittél  engemet. 

Ismerlek  jégen,  bálteremben, 
Szalonban,  utcán,  mindenütt. 
Tudom,  hogy  üres  szived,  lelked. 
Fagyod  egy  vulkánt  is  lehűt. 
Te  mindig  csak  ragyogni  vágyói 
S  örülsz  a  hódítás  felett  .  .  . 
Sajnos !  csak  akkor  tudtam  mindezt. 
Hogy  jégre  vittél  engemet. 

Te  csak  repülj,  repülj  tovább  is. 

Repülj  egy  hosszú  életen, 

Ne  ismerd  meg  azt  a  fájdalmat. 

Melyet  szereztél  énnekem  .  .   . 

De  —  talán  —  majd  egyszer  csalódva 

Fel  fog  zokogni  jég  szived 

S  meg  fogod  bánni,  nagyon  bánni. 

Hogy  jégre  vittél  engemet ! 

ISMERETLEN  ÁTOK 

Az  én  útaimon 

Nem  nyílnak  virágok. 

Sötétség  vesz  körül. 

Csillagot  nem  látok  .  . 

Virágokat  tépnek, 

Napsugárban  élnek 

Milyen  sokan,  mások!  .  .  . 
Engem  megfogott  egy 
Ismeretlen  átok! 

Nem  adott  az  élet 

Nyugodalmat,  békét, 

Földúlta  lelkemnek 

Végső  menedékét; 

Nincs  már  egy  reményem. 

Szivemből  már  régen 

Eltűntek  az  álmok  ,  .  . 

Megfogott,  megölt  egy 
Ismeretlen  átok! 

MESÉT  MONDOK 

Ott  künn  hűvös  van  kikeletkor 
Szívünkben  tavasz,  szerelem. 
Ott  reszket  a  korán  nyílt  virág, 
Itt  elhalt  már  a  gyötrelem. 
Még  nem  oly  régen  nyári  napnak 
Lángjától  sem  hevült  szivünk. 
Most  csodás  meleg  fűzi  egybe  ; 
Tavasz  van,  remélünk  s  hiszünk  1 

Künn  hűs  szellő  tép  le  virágot. 
Jer!  hajtsd  vállamra  kis  fejed. 
Télről  regél  a  kósza  szellő. 
Mesét  mondok  én  is  neked. 
Sivár  életről,  hosszú  télről. 
Enyészetről  beszél  regém  .  .  . 
De  ne  reszkess  hát,  drága  kincsem : 
Tavasszal,  csókkal  végzem  én ! 

.  ,  .  Bohó  gyermek  volt;  álmodozva, 
Vágyón  kezdé  az  életet. 
Szivében  vágyak  lángja  égett  .  .  . 
—  Róla  mesélek  most  neked. 
Ha  láttad  volna,  mint  ölelte 
Karjával  a  világot  át. 
Megszántad  vón'  szegény  rajongót, 
Ki  semmiért  mindent  od'ád ! 

Mindent !  Hiszen  szivének  kincse 
Volt  gazdagsága,  mindene !  .  .  . 
Dobogott,  vágyott,  égett  e  szív. 
Százhangú  dallal  volt  tele. 
Oh !  de  a  dal  elhangzott  árván, 
A  vágy  sóhaj  lett  nem  soká; 
Szeretet  szárnyán  merre  szálljon  ? 
Nincsen  rokonszív,  nincs  hová! 

S  eljött  a  tél.  Didergő  lelke 
Úgy  reszketett,  mint  kismadár, 
Melynek  lehullott  pelyhes  fészke. 
Ha  elhervad  az  enyhe  nyár. 
Ajkán  elhalt  már  rég'  az  ének. 
Reménye  eltűnt,  el  .  .  .  tova  .  .  . 
S  ha  visszaszállt  egy  pillanatra. 
Egy  sejtés  űzte  el :  soha ! 

Tovább  bolyongott  fázva,  némán. 
Nem  ejtett  ajka  egy  panaszt. 
De  bánat  ült  a  sápadt  arcon. 
Ki  látta  meg?  Ki  látta  azt?  .  .  . 
Egy  szép  leány  volt.  Olyan  lágyan, 
Epedve  kérdé  bánatát  .  .  . 
Egy  fénysugár  tört  át  az  éjen  : 
Van  még  a  földön  jóbarát?! 

Van  még.  Az  ifjú  hitte,  hogy  van. 
Szive  megnyílt.  Ajkán  a  dal 
Felcsendült  ismét ;  forró  vágyba 
Olvadt  belé  a  bús  sóhaj. 

A  sebzett  szív  újult  reménye 
Által  ragyogta  új  dalát : 
Vihar  után  a  nap  pazarlóbb, 
Ragyogva  szórja  sugarát  .  .  . 

Délibáb  volt  a  lány  szerelme, 
Mely  kopár  pusztát  szánva-szán, 
Csalóka  fényét  önti  rája, 
Hogy  így  enyhítsen  bánatán. 
Elszáll,  midőn  a  nap  is  tűnik, 
Ha  közeleg  az  éjszaka. 
—  Elszállt  a  leány,  elűzte  tőle 
Az  élet  egy  kis  vihara. 

Szegény  fiú !  Nem  sírt.  Miért  is  ? 
A  sors  kegyetlen  zsarnokunk. 
Haragja  akkor  sújt  le  mindig. 
Amikor  boldogok  vagyunk. 
Amikor  szerelmet  sóvárgunk. 
Egy  csontváz  karja  nyúl  felénk  .  .  . 
,  .  .  Ez  a  sorsunk  ...  De  te  miért  sírsz. 
Édes  szerelmem?  Fáj  mesém? 

Ne  sírj,  ne  sírj !   Nem  mondom  tovább, 

Ölelő  karod  fogjon  át. 

Ajkad  zárja  mesélő  ajkam, 

Mely  a  te  csókodért  sóvárg. 

Újjá  teremt,  égig  emel  föl, 

Felejtet  mindent  ez  a  csók  .  .  . 

E  csók  az  én  bús  mesém  vége 

S  lehet-e  vég,  mely  csattanóbb  ? ! 

ÖRÖK  VÁGY 

Ha  ellobog  majd  ifjú  lángom. 
Ha  majd  zokogni  sem  tudok 
S  a  sok  rommá  verődött  álmon 
Dermedten  összeroskadok. 
Vájjon  a  nyugvás  tompa  kínját 
Erezni  nem  lesz  oly  nehéz  ? 
Vagy  vágyón  fogom  visszasírni 
Az  örök,  kínos  szenvedést  ? 

Ha  ellobog  majd  ifjú  lángom 
S  örök  megnnyugvás  int  felém, 
Milyen  szellem  fog  felkeresni 
Testemnek  porladó  helyén?  .  .  . 
Az  örök  vágy  lángszellemének 
Arnya  kisért  majd  engemet. 
Mert,  hogy  vágy  nélkül  elhamvadjak. 
Érzem,  tiydom,  hogy  nem  lehet ! 

AZ  ÉLET 

Az  élet  a  zsibárusok  világa, 

Egy  hangos  vásár,  melynek  vége  nincs. 

Nincs  semmi  tán,  melynek  ne  volna  ára, 

Megvehető  akármi  ritka  kincs. 

Nincs  oly  érzés,  amelyből  nem  csinálnak 

Kufár  lélekkel  hasznot,  üzletet ; 

Itt  alkusznak,  amott  már  áll  a  vásár, 

A  jelszó  mindig:  eladok,  veszek!  .  .  . 

Raktárra  hordják  mindenik  portékát. 
Eladó  minden,  hogyha  van  vevő  : 
Hírnév,  dicsőség,  hevülés,  barátság, 
Rajongás,  hit,  eszmény  és  szerető. 
Aki  bolond,  holmiját  olcsón  adja. 
Az  okos  mindig  többet  nyer  vele, 
A  jelszó :  egymást  túl  kell  licitálni. 
Ádáz  versennyel  egymást  verve  le  1 

A  szív  az  üzlet  leghitványabb  tárgya, 
S  eladják  mégis  minden  szent  hevét. 
Akad  vevő  rá,  egymást  licitálja, 
Hogy  a  holmit  atomként  szedje  szét. 
Folyik  a  vásár  harsogó  zsivajban, 
Az  egyik  kínál,  másik  meg  vészen. 
Csak  néhol  egy-egy  végképen  kiárult, 
Kifosztott  lélek  zokog  csendesen. 

Egy-két  bolond  jár-kél  a  nagy  tömegben, 
Bolondok  bizton,  balgák  szerfelett. 
Eddig  az  ő  példájukat  követtem, 
Ezután  én  is  másképen  teszek. 
Lelkem,  szivem  kitárom  a  piacra. 
Túladok  én  is  minden  kincsemen  .  .  . 
...  De  nincs  erőm  ily  nyomorulttá  válni, 
Óh  nincs  erőm,  én  édes  Istenem !  .  .  . 

VÁLASZ 

Azt,  amit  más  őrülten  hajszol 
Egy  hosszú,  kínos  életen, 
A  kétség  átkos  órájában 
A  sors  megadta  én  nekem. 
Nem  a  nyugalmat.  Az  én  lelkem 
Megölné  a  csend,  nyugalom. 
Csak  egy  intést,  biztatást  vártam, 
Ha  zokogásba  ful  dalom, 
Szivemből  ömlő  bús  dalom. 

Áldott  kéz,  amely  megadta 
Ez  áldott,  édes  biztatást. 
Áldott  a  szív,  mely  némán  szenved 
S  mégis  tud  vigasztalni  mást. 
Hát  más  is  érzi  azt  az  átkot. 
Melytől  zokog  minden  dalom? 
Óh!  akkor  nem  fog  porba  sujtni 
Bús  végzetem,  a  fájdalom, 
A  dalba  ömlő  fájdalom  .  .  . 

Azt,  amit  más  őrülten  hajszol 
Egy  hosszú,  hosszú  életen, 
A  megértő,  biztató  hangot 
A  sors  megadta  én  nekem. 
Tudom,  hogy  múló  pillanatra 
Enyhült  a  régi  fájdalom. 
De  azért  légy  ezerszer  áldott 
Te,  aki  átérzed  dalom. 
Szivemből  ömlő  bús  dalom. 

HAMVAZÓ  SZERDÁN 

Meghajtom  bűnbánón  fejem 
S  mit  rég'  tevék,  imádkozom. 
Átnyilallik  lelkemen 
Egy  rég'  nem  érzett  fájdalom. 
Egy  rég'  nem  érzett  fájdalom 
Imára  szólít  engemet, 
Hisz'  örömtől  imádkoznom 
Oly  régen-régen  nem  lehet. 


Ez  a  nap  már  rég'  az  én  napom 
Ez  a  bánat  régi,  régi  kincsem, 
Nem  a  bűnbánásra  alkalom. 
De  örök  lelkiharc,  örök  Isten  I 
Nem  az  örömnapoknak  álmát 
Siratom  némán,  könytelen  szemekkel, 
Hanem  lelkem  borongó  árnyát, 
Kisértő,  rémes  szellemekkel  .  .  . 


Ejh !  hagyjuk  a  sírást, 
Sírjon,  kit  bűne  sírni  késztet. 
Pohár  csendüljön,  ébredjen  a  szív : 
Ma  ünnepel  halál,  enyészet  .  .  . 
Ma  zokogástól  hangos  a  templom, 
Köny  a  szemekben,  hamu  a  fejen,  — 
Dalra  fel,  míg  mások  zokognak, 
Ez  a  nap  az  én  régi  ünnepem  I  .  .  . 

KOSSUTH  HALÁLÁNAK  ÉVFORDULÓJÁN 

Virág  borít  ma  csendes  sírhelyet, 
Körötte  áll  nagy  gyászoló  sereg. 
Élővirágok  tarka  kelyhein 
Mennyi  tündöklő,  drága  gyöngy  ragyog  1  — 
Ne  szívd  magadhoz  őket  napsugár: 
Egy  nemzet  hulló  könnyei  azok! 

A  gondolat,  mely  messze  elbolyong, 
Az  érzés  mind,  mi  szivünkben  zsibong, 
Megtér,  megáll  a  néma  sír  körül. 
E  néma  sír  sok  álmot  visszahoz, 
Mert  benne  a  mi  vérző,  hű  szivünk: 
Kossuth  Lajos  nagy  szive  porladoz. 

Kossuth  Lajos  .  .  .  mennyit  jelent  e  név! 
Szeretetet,  bízó,  honfi  reményt. 
Szabadságot,  mely  világot  megvált, 
Bosszút,  melynek  órája  ütni  fog!  .  .  . 
Kijelentés,  ezerszer  szent  e  név. 
Egy  nép  szivében  élő  nagy  titok!  .  .  . 

Mely  ég  küldött.  Te  szent  Apostolunk, 
Midőn  meghalni  készült  szép  honunk? 
Elállott  már  e  nemzet  szívverése. 
Az  égtől  várt  csak  megváltó  csodát : 
S  Te  megjelentél,  testté  lett  vágyunk : 
Kivívtad  a  nép  igazát,  jogát ! 

Te  izentél  —  így  mondja  azt  a  dal. 
És  követet    reménnyel  a  magyar ! 

Te  fényesebbé  tetted  hírnevét, 

Mint  a  küzdelmes,  zordon  századok ; 

Te  szabadságot  adtál  hazádnak! 

...  És  az  neked  csak  egy  Sírt  adhatott  .  .  . 

Nem !  Néked  adta  reményét,  hitét. 
Te  érted  égő,  szerető  szívét ! 
Téged  minden  magyar  szívébe  zárt, 
A  síri  hant  csak  tested  fedte  el : 
Téged  szívünknek  vágya  teremtett. 
Szívünkben  van  Néked  szentelve  hely! 

A  nap  heve  nem  vész  el.  Hiába 

A  langy  eső  sem  ömlik  a  tájra : 

Ha  lesz  oly  kor,  hogy  a  népek  előtt 

A  nemzet  és  haza  összeomolt 

S  nem  lesz  hon,  csak  világ,  —  a  magyarnak 

Lesz  hazája,  mert  Kossuthja  volt !  .  .  . 

Nyugodj  békén,  hazánk  apostola ! 
Nem  fog  feledni  hű  néped  soha ! 
A  szeretet  örök  cél  és  erő, 
El  nem  veszti  sem  a  jövő,  se'  múlt,  — 
Ki  szeretett  úgy,  mint  Te  szerettél. 
Akkor  is  él,  ha  már  a  sírba  hullt!  .  .  . 

.  .  .  S  ha  mégis  lenne  kor,  vagy  nemzedék. 

Mely  elfeledné  a  Kossuth  nevét,  — 

Ne  éljen  akkor  igaz  hazafi. 

Vagy  hogyha  él,  tagadja  meg  hitét 

S  átkozza  meg  —  bár  szíve  szakad  meg  — 

Szentségtörő,  hálátlan  nemzetét !  .  .  . 

ÜDVÖZLET 


Behunyt  szemekkel  újra  látlak, 
Kedves,  szép  hely,  köszöntelek! 
Májusi  szellő,  virág-illat 
Elhozta  hozzám  képedet. 
Görbe  utcáid  újra  járom. 
Rabjául  ejt  sok  régi  álom 
S  álmomban  látlak  tégedet. 

Erdőd,  hegyed  már  lombot  öltött, 
Kertedben  nyílik  a  virág. 
Az  áldott  nap  meleg  sugárit 
Fényes  kévékben  szórja  rád. 
Fény  és  illat  a  szívbe  tódul 
Mely  mámoros  ez  égi  csóktúl, 
Fellángol  és  szeretni  vágy. 

A  te  napod,  a  te  virágod 
Ejté  meg  egykor  lelkemet ; 
Azt  a  napot,  azt  a  virágot 
Feledni  nékem  nem  lehet ! 
Ébredő  szív  első  szerelme, 
Van-e  ki  téged  elfeledne?  .  .  . 
Van-e  ki  téged  eltemet?  .  .  . 

Köszöntelek  tündéri,  szép  hely, 
Köszöntelek  szép  barna  lány, 
Fényes  sugárba  öltözött  nap 
Első  szerelmem  hajnalán. 
Elmúlt  szívem  sok  régi  álma, 
De  május  fénye,  illatárja 
Virágot  és  fényt  szór  reám,  — 
Jöhetsz  hát  élet  éjszakája  I  .  .  . 

ÁLMOK  UTÁN 

Gyermek  vagyok.  Temetőben 
Tarka  szárnyú. pillangókat  kergetek, 
Átrohanok  könnyű  szívvel 
Sok  besüppedt,  elfelejtett  sír  felett. 

Gyermek  vagyok.  Megfürösztöm 
A  ragyogó  napsugárban  lelkemet, 
Nem  látom  a  hervasztó  őszt. 
Csak  a  fényes,  napsugáros  életet. 

Gyermek  vagyok,  kinek  lelkén 

Minden  napfény,  minden  sugár  átragyog. 

Eltemetek,  elfelejtek 

Minden  sebet,  minden  régi  bánatot. 

Gyermek-szívvel  elfelejtem. 
Hogy  csalóka,  ámító  az  őszi  fény 
És  hogy  engem  megcsalt  eddig 
Minden  álom,  minden  tündöklő  remény. 

Gyermek  vagyok:  temetőben 
Tarka  szárnyú  pillangókat  kergetek 
S  álmaimnak  temetőjén 
Csalogató  álmok  után  sietek  .  .  . 

KÁVÉHÁZBAN 

Ajánlva  Odry  Árpád  barátomnak 

Kávéházi  sarok-asztal, 
Körülüljük  szépen, 
így  szoktuk  azt  minden  este, 
így  szoktuk  azt  négyen. 
Diskurálunk,  elpletykázunk 
Egyről-másról ;  sorba,  — 
Másképen  a  téli  este 
Rém-unalmas  volna. 

Egyik  szinész,  másik  költő  .  .  . 
Összeülik  szépen. 
Valamennyi  bohém  fiú 
Van  miről  beszéljen. 
A  hír  és  név,  a  dicsőség 
Valamennyi  célja  .  .  . 
Mégis,  mégis  úgy  el  borong 
A  négy  fiú  néha  .  .  . 

És  ilyenkor  biztatgatjuk. 
Vigasztaljuk  egymást. 
Másra  visszük  a  beszédet: 

—  Lesz-e  holnap  telt  ház? 

—  A  szép  Lili  kap-e  csokrot? 

—  Irt  a  hadnagyának? 

.  .  .  Addig,  addig  beszélgetünk. 
Míg  elfut  a  bánat. 

Olykor-olykor  kijelöljük 
Hogy  ki  beszél  máma, 
Mindenkinek  van  valami 
Jó  históriája. 
Elsiratott  ábránd  éled 
Mindenik  mesébe'. 
Visszaint  az  ifjúságnak 
Messze  bolygó  fénye. 

Egyik  este  véletlenül 
Én  jöttem  a  sorba, 
Mesélni  a  féltett  múltról 
Nekem  kellett  volna. 
Amit  talizmánná  tesznek 
Hosszú  kínos  évek : 
A  legelső  szerelemről 
Szóljon  hát  az  ének !  .  .  . 

Belekezdtem  ...  De  egyszerre 
Megbénult  a  lelkem. 
Feltárult  a  múlt  előttem 
Emlékekkel  telten  .  .  . 
Egy  kis  város,  ahol  egykor 
Olyan  boldog  voltam. 
Egy  szép  leány,  kiről  egykor 
Annyiszor  daloltam  .  .  . 

Elszédített  ennyi  emlék. 
Szemem  könybe  lábadt  .  .  . 

—  Mért  is  kérdeztétek  az  én 
Bús  históriámat?  ... 
Bánat  ült  a  fiúk  arcán 
Elhallgattak  szépen  .  .  . 
Ott  csillogott  az  a  könycsepp 
Mindnyájunk  szemében  .  .  . 

VALLOMÁS 

Te,  akinek  annyi  szived  van, 
Ahányat  lelked  megteremt, 
Aki  színes  kaméleonként 
Varázsolsz  multat  és  jelent. 
Kinek  a  szín  fényes  világod, 
Melyet  lánglelked  áthevít,  — 
Kitudnád-e  vájjon  nevetni 
Egy  bús  poéta  könnyeit?  .  .  . 

Ki  tudnád-e  vájjon  nevetni, 
Mert  úgy  imád,  mert  úgy  szeret, 
Ahogy  nem  a  színpadon  szoktak. 
Vagy  az  életben  —  emberek; 
Hogy  szép  lelked  teremtő  lángját 
Úgy  nem  áhítja  senki  más ; 
Hogy  szerelmét  el  nem  rabolná. 
Sem  távolság,  sem  megszokás. 

Te,  aki  már  ezer  élet  közt 
Osztottad  szét  a  lelkedet, 
Elképzeled,  hogy  egy  egész  szív 
Mást  nem  csak  tégedet  szeret. 
Hogy  azt,  ki  a  festett  világban 
Elvesztette  önnönmagát,  — 
Egy  bús  poéta  úgy  imádja. 
Mint  az  igazság  angyalát  .  .  . 

Elhiszed-e  egy  ismeretlen 
Álmot  szövő  költő  szavát? 
Elolvasod  szivéből  vérző, 
Szerelmes,  bánatos  dalát  ? 
Meg  fogod-e  szived  kérdezni. 
Vájjon  szeretni  tud-e  még, 
Vagy  trubadúrod  megsajnálni 
Lelkednek  kegy  gyanánt  elég?  .  .  . 

Szívem  szorul  a  félelemtől 
S  megrendül  a  kétség  alatt, 
Hogy  szeretni  csak  színpadon  tudsz, 
S  magadnak  élned  nem  szabad. 
Hogy  szived  e  rajongó  álmon 
Csak  gúnyolódik,  csak  nevet  .  .  . 
—  Még  nem  érzed  szivem  szerelmét, 
Már  itt  a  vég  .  .  .  Isten  veled !  .  .  . 

ÓSZI  ÉJSZAKÁN 

A  szél,  ha  hűvös  éjszakákon 
Lehűti  mámoros  fejem, 
A  te  hideg,  utolsó  csókod. 
Az  jut  eszembe  én  nekem. 

Hiába  száll  agyamra  mámor, 
S  virrasztok  annyi  éjszakát, 
Mindig  érzem  annak  a  csóknak 
Halálos,  dermesztő  fagyát. 

Ajkad  akkor  tapadt  ajkamra 
Utolszor  .  .  .  aztán  vége  volt  .  . 
Talán  tavasz  sem  volt  azóta, 
Az  egész  világ  néma,  holt  .  .  . 

Mikor  a  szél  fülembe  súgja. 
Hogy  csóknak,  üdvnek  vége  van, 
A  sírból  is  életre  kelnék : 
Zokognék,  sírnék  hangosan  1  .  .  . 

OKTÓBERBEN 

Úgy  vártalak  virághullásnak 

Bús  hervadásnak  ünnepe ! 

Úgy  vártalak  örök  enyészet 

Édes  gondjának  fellege  .  .  . 

Úgy  vártalak  ...  és  itt  vagy  végre, 

Van  a  mi  fásult  lelkem  tépje,  — 

Hozsánna  néked,  elmúlás  1  .  .  . 

Az  őszi  fényt  láttam  először, 
Bölcsőmre  bús  mosolyt  vetett. 
Akkor  zizegtek  halkan  búcsút 
A  sárgult,  hulló  levelek, 
Amikor  még  örök  törvényed 
Nem  ismertem  változó  élet  .  .  . 
Hozsánna  néked,  elmúlás !  .  .  . 

Az  örök  halált  ismerem  csak, 
Oly  édes  bánat  ez  nekem. 
Én  csak  lemondani  tanultam, 
Mióta  rovom  életem. 
S  ha  elér  a  létezők  vége. 
Bús  őszi  szél  édes  zenéje 
Csengjen  fülembe  csendesen,  — 
Hozsánna  néked,  elmúlás !  .  .  . 

Itt  is  olyan,  olyan  a  nap  sugara, 
Mint  messze,  otthon :  fényes  ragyogó. 
Hogy  itt  a  vég  —  jól  tudja  —  nemsokára 
És  mégis  vígan  táncol  a  bohó. 
Itt  is  olyan,  olyan  az  én  szívem  még : 
Hiú  reménnyel  mély  sebet  takar 
S  bár  érzi  jól  az  elmúlás  keservét. 
Lemondani  még  nem  bír,  nem  akar  I  .  .  . 

HA  SZERETLEK 

Ha  szeretlek,  akkor  hazugság. 
Amit  igaznak  hittem  én. 
Hazugság  a  sírás,  a  bánat 
S  az  összetörtnek  hitt  remény. 
Hazugság  akkor  minden,  minden, 
Egy  átálmodott  kárhozat. 
Amely  még  szebbé  fogja  tenni 
Az  eljövendő  álmokat. 

Ha  szeretlek,  akkor  vergődve 
A  halált  nem  hívom  soha. 
Eltűröm  még  a  szenvedést  is, 
Nem  lesz  az  élet  Golgotha. 
Mikor  álmomból  fölébredtem, 
A  percet  meg  nem  átkozom,  — 
A  telkedhez  kapcsolom  lelkem 
S  mint  régen,  ismét  álmodom. 

Ha  szeretlek  ...  Ne  adja  Isten, 

Hogy  hazug  legyen  ez  a  hit!  .  .  . 

De  mért?  .  .  .  Legyen   hitvány  hazugság. 

Elég,  hogy  engem  boldogít. 

Ha  úgy  érzem,  hogy  most  szeretlek, 

Haljak  meg  most,  ez  üdv  alatt,  — 

Többet  ér  egy  hosszú  életnél 

Egy  álmot  nyújtó  pillanat !  .  .  . 

NEM 

Nem,  nem  hiszek!  Mért  űzzem  én  a  lelkem 
Epedő  vággyal  bolygó  fény  után?  .  .  . 
Minden  reményem  megtört  a  keserven, 
Hisz  balga,  őrült  ábránd  volt  csupán. 

Ne  hívj,  ne  csalj  szerelem  szép  világa ! 
Az  én  világom  irdatlan,  sötét. 
Ezer  tavasz  s  ezer  tavasz  virága 
El  nem  zavarja  fullasztó  ködét. 

Ne  hívj,  ne  csalj,  én  nem  tudok  szeretni. 
Lelkem  kifosztott,  nyomorult,  szegény. 
Elkárhozástól  meg  nem  váltja  semmi 
S  a  te  sugárod:  őrjöngő  remény. 

Tűnt  ifjúságnak  visszajáró  árnya,  — 
Az  lettem  én  ...  a  múlt  után  futok  .  .  . 
Isten  hozzád  szerelem  szép  világa  ! 
Ne  hívj,  ne  csalj,  szeretni  nem  tudok  .  .  . 

RÁD  EMLÉKEZTEM 

Fájdalmas  arcú,  tettető  Madonnám, 
Kiről  epedve  annyiszor  daloltam. 
S  akitől  csókot  sohasem  raboltam, 
A  te  emléked  elszállott  ma  hozzám. 

Füstös  kávéház  asztalánál  ültem, 
Valami  fojtó  mámor  szállt  agyamra, 
Dehogy  figyeltem  víg  hegedűhangra, 
Hallgattam  némán,   búsan,  elmerülten  , 

Amíg  rikoltva,  vígan  szólt  a  nóta, 
Sűrű,  nehéz,  köd  fogta  át  a  lelkem,  — 
Szívemre  lelni  nem  tudok  azóta! 

De  mikor  vád  lett  a  cigány  vonója 
S  vádolva,  sírva  zokogott  a  nóta,  — 
Rád  emlékeztem  s  a  szívemre  leltem  . 

A  NAGY  SZERELEMBŐL 

A  nagy  szerelemből 
Nem  maradt  meg  semmi. 
A  multat  olyan  jól 
Eltudtam  feledni : 
Nem  emlékszem  másra 
Csak  a  búcsúzásra. 

Megfogtam  kis  kezed 
Hűséget  fogadva, 
Kacagás  volt  nézni, 
Hogy  meg  voltunk  hatva 
S  míg  ott  álltunk  ketten, 
Majdnem  sírni  kezdtem. 

Engem  a  tömegbe 
Vitt  az  élet  árja. 
Itt  meg  hamar  elszáll 
Az  ifjúkor  álma  .  .  . 
Vissza  úgy  sem  kapnám, 
Minek  is  siratnám?  .  .  . 

.  .  .  Megszeretik  egymást 
Ifjú  és  leányka. 
Tündér-álmot  szőnek. 
Sírnak  is  utána,  — 
Megszeretik  egymást 
S  elfeledik  egymást  1 


85 


Ne  búsuljunk  rajta 
Nem  segítünk  rajta. 
Józannak  kell  lenni, 
A  világ  azt  tartja. 
Régi  mese,  régi  .  .  . 
Kár  róla  beszélni ! 

Tudom,  hogy  hű  hozzám 
Jó  magad  se  lettél. 
Álmodozó  szívvel 
Minek  is  szeretnél  ? 
Az  álmoknak  vége. 
Nem  adnak  pénzt  érte. 

Kalmár  szívvel  járjuk 
Tovább  a  világot, 
Kacagjuk  a  multat. 
Kacagjuk  az  álmot 
S  hogyha  találkoznánk, 
De  jól  is  mulatnánk!  .  .  . 

A  nagy  szerelemből 
Nem  maradt  meg  semmi. 
Álmaim  olyan  jól 
El  tudtam  temetni. 
Nem  emlékszem  másra  : 
Csak  a  búcsúzásra  .  .  . 

JÁZMIN  NYITOTT 

Jázmin  nyitott  a  kertetekben, 
Kissé  regényes,  de  nyitott. 
Talán  akkor  támadt  lelkünkben 
Az  elválasztó  mély  titok. 
Talán  akkor  jut  eszembe, 
Hogy  ámítom  önmagam 
S  talán  te  is  másra  gondoltál, 
Míg  rám  borultál  szótalan  .  .  . 

Eszünkbe  jutott  mindkettőnknek 

Az  édes  kínos  pillanat. 

Mikor  szívünk  először  nyílt  meg 

A  nyíló  jázmin  lomb  alatt, 

Mikor  nem  vágy  volt  a  szerelmünk, 

Csak  titkos,  bűvös  sejtelem : 

Talán  akkor  jutott  eszünkbe, 

Hogy  ez  már  nem  a  szerelem !  .  .  . 

A  MÚLTÉRT 

Amikor  én  rajongó  vággyal 
Követlek,  várlak  tégedet, 
A  multak  álma  száll  meg  akkor, 
A  múlt  és  az  emlékezet. 
Nem  a  tied  az  a  rajongás, 
Oh  nem  a  tied  az  a  vágy,  — 
Csak  pillanatnyi  édes  álom: 
A  visszatévedt  ifjúság. 

Zavart,  beteg,  megtört  a  lelkem, 
Ezer  fájó  sebet  kapott. 
Lázas  hittel  úgy  érzem  néha. 
Hogy  tőled  várhat  balzsamot. 
Várlak,  követlek,  szomjúhozlak. 
Te  vagy  a  célom,  életem  .  .  . 
.  .  .  Pedig  tudom,  hogy  már  a  multat 
Nem  adod  vissza  énnekem. 

Szerelmi  vágy,  szerelmi  álom 
Emléke,  fénye  űz  feléd. 
Keresem  az  elvesztett  édent, 
Amikor  én  rajongó  vággyal 
Követlek,  várlak  tégedet, 
A  multak  álma  száll  meg  akkor: 
A  múlt  és  az  emlékezet  ... 


ÁLMODOM 

Álmodom  néha 

Szilaj,  merész,  fájó. 

De  mégis  édes  álmokat. 

Vihar  tör  rám 

Rémes,  talán  a  mindenséget 

Fenyegető  vad  erővel 

S  én  e  viharral 

Egy'^edül,  mint  egy  megkövült  szobor, 

Szembeállok !  .  .  , 

Álmodom  néha, 

Hogy  minden  teremtett 

Eltemre  tör,  haragos  átkot 

Ordít  reám 

S  én  mosolyogva. 

Kimondhatatlan  büszkeséggel 

Várom  a  harcot. 

Melyet  egy  világ, 

Egy  egész  világ 

Esküdt  ellenem 

S  melyet  úgy  fogadok. 

Mint  egy  aljaslelkű  koronás  fő 

Az  udvaroncok  porba  hulló, 

Gyalázatos  hízelgéseit !  .  .  , 

.  .  .  S  álmodom  néha 

A  legmerészebb,  legszebb  álmot, 


89 


Dalaim  egy  világ  fülébe  zengnek 

S  hangoztatják  a  megváltásnak 

Szent,  égi  szózatát 

Egy  megtévedt  nagy  világ  előtt. 

Hangjára  hangos,  bús  zuhanással 

Omlik  a  porba  hazug  bálványok 

Százezeré, 

S  avult,  buta  korlátok, 

Melyek  elzárták  a  világot 

Egy  világtól, 

Recsegve  dőlnek  össze. 

S  én,  míg  a  pusztulás  közt 

Jós  szemekkel  látom, 

Mint  áll  elő  egy  jobb. 

Tisztább  világnak 

Zöld  hajtása  a  romok  közül 

Szivem  megnyíl 

S  fenséges  érzés  hatja  át  dalom. 

Melynek  refrainje 

Messze,  messze  száll 

S  mint  a  megváltásnak 

Új  evangéliuma 

Áthatja  a  világot 

E  szózat  : 

Diadal !  Diadal !  .  .  . 

.  .  .  S  álmaimból 
Otromba  zaj  riaszt  fel, 
Köröttem  régi  minden  s  undorít, 
A  megváltásról,  a  diadalról 

Lázas  álomban  álmodtam  csupán 

Szívem  teli  ugyan, 

De  mi  belőle  felsír,  felszakad, 

Nem  egy  világot 

Újjáteremtő  diadal-ének, 

Hanem  a  lebilincselt  erő 

Tehetetlen,  bús  zokogása  .  .  . 

AZUBA 

Kigyúlt  az  égen  esti  csillag, 
Szállong  az  éjben  rózsa-illat, 
Valami  édes,  halk  zene 
Távolról  mintha  zengene  .  .  . 
Szerelmes,  fájó  bús  a  nóta : 
„Sirászi  kertben  nincs  már  rózsa, 
Vérpezsdítő,  szerelmes  éjen, 
Olajfa  erdőn,  hímes  réten 
Merengve  várok,  mindhiába  .  .  . 
Ölelni  készen,  csókra  vágyva. 
Szomjas  szívvel  itt  kell  epednem  .  .  . 
Nem  jön,  nem  jön  az  én  szerelmem. 
Hogy  szép  fejét  ölembe  hajtsa. 
Míg  csókra  vágy  és  szomjaz  ajka. 
Hogy  üdvünktől  a  bűvös  éjjel 
Megreszkessen  szerelmi  kéjjel 
S  az  erdő  fojtó  illatárja. 
Míg  lágy  szellőkön  messzeszállna, 
Mint  egy  csapongó,  égi  mámor 
Susogna  üdvről,  boldogságról 
Leroskadva  egy  rózsakerten  .  .  . 

De  nem  jön,  nem  ...  az  én  szerelmem. 
Ez  a  világ  már  nem  a  régi. 
Szerelmi  tűztől  lángban  égni. 
Hallgatni  bűvös  éj  szavára 
Csókért  epedve,  csókra  vágyva 

Vonaglani  kínos  gyönyörbe', 

Szeretni  mindig,  mindörökre,  — 

Nem,  nem  lehet  már  .  .  .  vége  .  .  .  vége ! 

Szerelmünk  ádáz  ellensége. 
Hideg  szívű,  kegyetlen  férfi 
Mért  jöttél  hozzánk  üdvöt  tépni? 
Szeretni  csábít  mézes  ajkad. 
Szerelmi  szóra  még  sem  hallgatsz. 
Mért  csábítád  el  hű  szerelmem, 
Mért  kell  hiába  esdekelnem? 
Elepedek  egy  csókra  várva 
Magános,  csendes  éjszakába',.  .  . 
Mit  várok  én  a  régi  csókra? 
Sirászi  kertben  nincs  már  rózsa  ..." 

Ott  lenn,  a  tenger  méla  partján 

Fanatikus  beszéd  kél  az  ajkán 

—  Míg  szavára  buzgón  vigyáznak  — 

Az  idegennek,  a  Messiásnak. 

Szól.  Hangja  a  varázsos  éjben 

Majd  csengve  száll,  majd  súgva,  mélyen. 

Arcán  ragyog  a  hitnek  pírja. 

Minden  szava  a  szívnek  írja, 

Minden  igéje  hitet  épít 

S  úgy  hallgatják  lelkes  beszédit 

Szép  ifjai  Palesztinának  ... 

S  egy  közülök  a  régi  lángnak. 

Sok  bűvös  éjnek  áldozatja. 

Szép  homlokát  végig  simítja. 

Leborul  a  Mester  lábához. 
Poros  saruját  könye  mossa, 
Jövőbe  hisz  és  multat  átkoz  .  .  . 
Egy  dal  sirámát  szellő  hozza, 
A  partnál  sír,  zokog  a  nóta : 
„Sirászi  kertben  nincs  már  rózsa". 
* 

Elhall  a  dal  utolsó  jaja. 
Közéig  a  hajnal,  száll  az  éj. 
Nem  dalt  hoz  a  szellő  fuvalma. 
Melyből  epedve  sír  a  kéj,  — 
Egy  őrjöngő,  szerelmes  asszony 
Sír,  átkozódik  fúló  hangon, 
Hogy  szép  teste  belevonaglik  .  .  . 
Vad  átka  lent,  a  partra  hallik: 
Átkozott  légy  Galilei ! 
Átkozottak,  kik  benned  hisznek! 
Szíved  kihűlt,  szeretni  lángtalan 

s  irigyled  a  mások  gyönyörét. 
Hideg  ésszel,  számítón,  kajánul 

tőrt  vetsz  szívére  ifjainknak 

s  balga,  hitvány,  vad  tanaiddal 

elcsábítod 
Palesztinának  legszebb  ifjait. 
Legyen  átkozott  őrjöngő  tanod  I 
Nevedben  ölje  ember  embertársát, 

tagadja  meg  szívének  vágyait, 

sanyargassa  testét,  lelkét,  szívét. 
Bilincse  légyen  mindenik  tanod, 

sötétben  járjon  ezredévekig! 

Legyen  nyomorult !  .  .  . 

Mint  amilyenné  engemet  tevéi 

s  velem  annyi  rajongó  szívet. 

Legyen  átkozott  az  a  nemzedék, 
melyet  e  te  vallásod  felnevelt, 
hirdesse  balgán  szeretet  szavát, 
de  szeretni  ne  tudjon  soha ! 

Vér,  szenvedés  jelölje  lépteit, 

annak,  aki  téged  meg  nem  tagad 
s  csak  akkor  legyen  boldog  az  ember, 
mikor  vallása  ismét  szíve  lesz 
s  megátkozza  a  te  emlékedet' 

Galilei ! 

Légy  átkozott !  .  .  . 

...  A  nap  feltűnt  az  égen. 
Beragyogott  egy  új,  csodás  világot. 
Sok  század  múlt  azóta  s  most  sem  tudjuk: 
Hogy  fogott-e,  vagy  nem  fogott  az  átok?! . . . 

FÉLHOMÁLYBAN 

Ott  ültünk  némán,  édes  félhomályban, 
Te  elmerengve  s  égő  vágyban  én. 
Almod  hová  szállt  s  kié  volt  vágyam, 
Titok  maradt  az  szivünk  rejtekén. 
Talán  a  múlt  viharzott  át  előtted 
S  előttem  halkan  tűnt  fel  a  jelen  .  .  . 
.  .  .  Neked  talán  már  bántó,  kínos  álom 
S  nekem  már  kínos  vágy  a  szerelem  . . 

Hidd  el,  mi  csupán  csaljuk  a  világot. 
Arcunkon  is  hazug  az  ifjúság, 
És  nem  török  le  illatos  virágot 
S  neked  sem  kell  már  soha  mirtusz-ág. 
Én  az  álmod  szeretném  visszahozni, 
Te  tán  szivembe  vágyat  oltanál. 
Küzdünk  egymásért  hasztalan,  hiába: 
Köztünk  a  múltnak  tiltó  romja  áll !  .  .  . 

A  szivedből  egy-egy  sóhaj 

Átnyilallik  a  szivembe  .  .  . 

Egyedüli  kincs  tetőled : 

—  Amit  adhatsz  még  nekem  — 

A  szivedből  egy-egy  sóhaj  .  .  . 

A  szivemből  egy-egy  sóhaj 

Átnyilallik  a  szivedbe  .  .  . 

Oly  kevés  maradt  a  múltból  .  .  . 

Amit  néked  adhatok : 

A  szivemből  egy-egy  sóhaj  .  .  . 

Ne  vádoljunk  senkit  a  múltért, 
A  vád  már  úgyis  hasztalan. 
Talán  máskép  lehetett  volna,  — 
Most  már  .  .  .  mindennek  vége  van ! 
Úgy  szeretnék  zokogni  sírni 
A  sírra  ébredt  vágy  felett,  — 
De  ránézek  fehér  arcodra 
S  elfojtom  némán  könyemet. 

Várunk  a  csendes  félhomályban 

Valami  csodás  balzsamot, 

Mely  elfeledtet  mindent,  mindent 

S  meggyógyít  minden  bánatot  .  .  . 

Leolvasom  sápadt  arcodról 

A  rád  erőszakolt  hitet 

És  megdöbbenve  sejtem,  látom. 

Hogy  nem  hiszel  már  senkinek !  .  .  . 

Nekünk  is  volt  még  fiatalos  lelkünk. 
Mi  is  tudtunk  még  hinni  valaha. 
Ami  hevünk  volt,  mind  elfecséreltük 
S  ami  hajnal  volt,  az  most  éjszaka. 
Te  ott  a  deszkán  ki  nem  oltott  vággyal 
Hamvadsz  el  lassan,  némán,  egyedül, 
Én  meg,  szakítva  emberrel,  világgal 
Bolyongok  árván,  temetetlenül. 

Nekünk  is  volt  még  fiatalos  lelkünk, 
Magasba  vont  és  így  —  a  porba  vitt. 
Megnyugvás  útját  epedve  se  leltük, 

Szivünkből  végkép  elszállott  a  hit  .  .  . 
. .  .  Olyan  a  színpad,  mint  a  lant  világa, 
Kifosztja  lelkünk  s  lelket  még  sem  ad,  - 
A  boldogságért  küzdtünk,  mindhiába : 
Boldognak  lenni  nekünk  nem  szabad !  ,  . 

Nem  jó  kép  itt  az  „őszi  napsugár", 
Mit  mi  érzünk,  nem  késő  szerelem, 
A  szerelem  nem  szánalomra  vár, 
S  te  szánalomból  érzel  csak  velem. 
Én  reszketek  egyedül  elkárhozni, 
Magammal  vinném  beteg  lelkedet  * .  . 
De  végzetünkkel  mindhiába  küzdünk: 
Nekünk  együtt  még  halni  sem  lehet!. 

SOK  SIKERT  ÉRJEN 

A  múltkor,  hallom,  rólam  beszélt,  édes, 
—  Szép  magától,  hogy  emlékszik  reám  — 
S  megkérdezé  (igazán  mily  kedélyes !) 
Ki  „érdekel"  most,  melyik  szép  leány? 
Sajnálom  azt,  hogy  itt  kell  adni  választ, 
És  azt,  hogy  én  még  mindig  verselek,  — 
De  levelet  csak  nem  írok  magához? 
Személyesen  meg  nem  beszélhetek. 

Nos,  köszönöm  hát  aranyos  figyelmét, 

Valahogy  csendben  én  is  megvagyok. 

Húzom  az  élet  sok  prózai  terhét 

S  nem  félek  már,  hogy  „búmban  meghalok". 

Az  öreg  Platót  megtagadtam  végkép. 

Az  ő  tanában  nincs  más,  csak  üröm,  — 

Egyszóval  édes :  én  kijózanodtam 

S  az  új  szerelmet  szörnyen  kerülöm . . . 

De  hogy  figyelmét  én  is  viszonozzam : 
Hát  maga  hogy  van?  . . .  Gondja  nem  lehet. 
Van  már  új  csillag,  (zavarba  ne  hozzam !) 
Aki  jó  párti  és  nem  ír  verseket. 
Jó,  hogy  a  dráma  ily  vígra  fordult 
S  egy  kis  házasság  lesz  a  vég  talán,  — 
En  a  szerepem  most  már  befejeztem  : 
Sok  sikert  érjen,  édes  szép  leány !  . .  . 

FINITA 

Vége  van.  A  függöny  legördült, 

Komisz  darab  volt,  megbukott. 

Hogy  maga  jobban  játszott,  mint  én  ? 

.  .  .  Magának  jobb  szerep  jutott ! 

Én  egy  bolond  poétát  játsztam. 

Ki  lángra  gyúl,  remél  szeret,  — 

Maga  becsapja  a  poétát. 

Kell  ennél  hálásabb  szerep  ? !  .  .  . 

Kár,  hogy  kevés  volt  a  közönség. 
Nem  kapott  illő  tapsokat. 
Pedig  ilyen  derék  játékért 
Máskor  kap  rengeteg  sokat. 
Mert  e  szerep  nem  most  először 
Hozott  magának  nagy  sikert : 
Volt  már  olyan  bolond  poéta, 
Aki  magának  hinni  mert  .  .  . 

Én  magam  e  csúfos  bukásért 
Vádolni  nem  fogom  soha. 
Ez  volt  az  utolsó  csalódás, 
A  szív  utolsó  mámora. 
Egy  percig  újra  fellángoltam. 
Álom  volt,  balga,  játszi  fény  ; 
Megtört  egy  kegyetlen  játékon, 
Leáldozott  egy  lány  szivén  .  .  . 

Vége  van.  A  függöny  legördült, 
Végső  akkordot  rezg  a  húr, 
Elszállt  a  hitem,  ifjúságom. 
Utolszor  voltam  trubadúr  .  .  . 
Eddig  a  vágy  hevéért  vágytam, 
Most  már  a  hitben  sincs  hitem. 
Ártatlanság,  szűzi  fehérség 
Bolond  meséjét  nem  hiszem. 

Vége  van.  A  függöny  legördült. 

Komisz  darab  volt,  megbukott. 

Rám  tán  halálos  volt  a  játék, 

Magának  érte  taps  jutott. 

így  osztják  a  babért  a  földön. 

Hol  a  szív  sorsa  siralom  .  .  . 

.  .  .  Hány  ily  darab  játszódott  már  le 

Ezen  a  monstre-színpadon  ? ! ! 

HAZA 

Én  Istenem,  de  szomorú  utazás  lesz. 

Úgy  reszketek,  félek  tőle. 

Mintha  nem  is  haza  mennék, 

Hanem  messze  idegenbe. 

Egy  szomorú  temetőbe  .  .  . 

Abban  a  kis  fehér  házban,  tudom  én  jól. 

Csak  nagyobb  lesz  majd  a  bánat. 

Hogyha  tudnák  mivé  lettem. 

Gyöngéd  szóval  nem  hívnának. 

Előre  elsiratnának. 

Szegény  anyám  zokogott  a  búcsúzáskor, 
Sápadt  arcát  most  is  látom  .  .  . 
Nem  maradtam.  A  világba 
Kergetett  sok  büszke  álmom  .  .  . 
S  eltemettem  ifjúságom  .  .  . 

Én  Istenem,  de  szomorú  utazás  lesz. 
Úgy  reszketek,  félek  tőle  .  .  . 
Miért  nékem  hazamenni  ?  .  .  . 
Az  én  utam  nem  haza  visz,  — 
Egy  szomorú  temetőbe  .  .  . 

ELVÁLUNK. 

Elválunk  most  már.  Te  is  elmégy,  én  is. 
Hogy  összeforrott  a  mi  sorsunk  mégis. 
Engem  egy  halvány  arc  űz  messze,  messze, 
S  neked  másutt  is  én  jutok  eszedbe  .  .  . 
Elválunk  most  már,  te  is  elmégy,  én  is. 
Felednél  mindent  s  emlékezel   mégis !  .  .  . 

Eszedbe  jut  majd,  eszedbe  jut  néha 
Egy  szegény  bolond,  rajongó  poéta. 
Ki  meg  sem  csókolt,  csókodra  se  vágyott, 
Csak  bolond  szívvel  szeretett,  imádott  .  .  . 
Elválunk  most  már.  Te  is  elmégy,  én  is. 
Felednél  mindent  s  emlékezel   mégis!  .  .  . 

Gondolkozom  úgy  néha,  éjszakákon. 
A  mi  történt,  egy  kész  modern  regény. 
A  hősnő  már  régen  túl  van  az  álmon, 
A  hős  pedig  —  tán  nem  is  hős  szegény.  — 
S  miként  az  öreg  Dumas  rég  megírta : 
Kaméliára  pénz  is  kell  elég, 
Szükség  volt  a  Deus  ex  machinára 
S  megjött  a  Mentor  gazdag  és  derék. 

Enyém  aztán  a  regény  többi  része, 
A  tragikum  komikummal  vegyes  .  .  . 
De  ez  már  csak  egy  balga  szív  regénye, 
Foglalkozni  evvel  nem  érdemes. 
A  mámorban  akartam  elfeledni 

Egy  mámoros,  bolondos,  bús  regét,  — 
Ugy-e  jó  tárgy  vón'  egy  modern  regénynek? 
Perverzitás,  mi  lenne  más  egyéb  ? !  .  .  . 

De  majd,  ha  egyszer  —  valami  csodából  — 
A  régi  lángot  visszanyerhetem, 
Megéneklem  e  szomorú  szerelmet. 
Akkor  tán  nem  fáj,  ha  emlékezem  .  .  . 
És  szólni  fog  majd  egy  lányról  a  nóta. 
Kiről  egy  balga  trubadúr  dalolt, 
Ki  eltiport  egy  dallal  telt  világot 
S  ki  —  mint  a  többi  —  gyenge,  léha  volt. 

Elválunk  most  már.  Eladtad  a  lelked  .  .  . 
Hisz'  én  mi  voltam  ?  .  .  .  Álmodozó  koldus, 
Szívvel  fizettem   csupán   a  szerelmed !  .  .  . 

Te  fényre  vágytál.  Meglelted  a  fényt  is. 
De  majd  a  fényben  keresed  a  lelket,  — 
Felednél  mindent,  emlékezel  mégis !  .  .  . 

A  MŰHELYBEN 

Kifáradtam  .  .  . 

Nincs  erőm  a  küzdelemre- 

Ide  vágytam 

S  itt  vagyok  én  eltemetve. 

Ide  vonszolt 

Valami  rossz,  nehéz  álom,  — 

Szegény  anyám !  .  . . 

Könyes  arcát  most  is  látom !  .  .  . 

Kifáradtam  .  .  . 

Nem  ezt  hittem,  nem  ezt  vártam. 

Csalatkoztam,  — 

Ügy,  mint  minden  ideálban  .  .  , 

Lélek  nélkül 

Vonszolom  a  nehéz  jármot  .  .  . 

A  műhelyben 

így  hullnak  szét  mind  az  álmok  . 

Beteljesült. 

És  most  megtörve  elhiszem. 
Hiába  küzdtem  lelkesedve ! 
Itt  meg  nem  értett  senki  sem. 
Küzdöttem  balga  küzdelemmel. 
Szétosztva  minden  szent  hevet; 
Ólombetűkbe  tördeltem  szét 
Rajongó,  égő  lelkemet. 

A  nótám  sem  olyan,  mint  régen, 
Kesernyés,  fáradt,  színtelen. 
A  műhely  nem  múzsák  tanyája 
Igazi  dal  itt  nem  terem. 
A  régi  dal  egy-egy  akkordja 
Úgy  néha-néha  visszacseng. 
Lelkem  nem  ad  választ  szavára, 
Szivemben  kínos,  néma  csend  . .  . 

Fáradt  vagyok,  pihenni  vágyom. 
Mámoros,  lázas  éjszakákon 
Megöltem  lelkem,  testemet. 
És  roskadozva,  összetörve 
Tovább  vonszol  valami  mégis : 
Pihenni  nékem  nem  lehet !  .  .  . 

Egy  szikra  tán  maradt  a  lángból? 
Valami  mégis  ide  láncol. 
Mitől  megválnom  nem  szabad  : 
Édes  méreg,  mely  testet  rombol 
S  melynek  lassan  ölő  cseppjében 
Felolvad  minden  akarat !  .  .  . 

EGY  KOPORSÓ  FELETT 

A  nóta  tán  virágról  szólott, 

Mely  elfonnyadva  hullt  a  porba  .  .  . 

A  rongyfalakra  ráborultál. 

Zokogtál,  sírtál  fuldokolva  .  .  . 

A  nagy  tudat  akkor  szállott  meg. 

Hogy,  míg  meg  nem  fojt,  el  ne  hagyjon 

A  halál  akkor  jegyzett  volt  el. 

Szegény,  rajongó  gyermek-asszony !  .  .  . 

A  rongyfalakra  ráborultál  .  .  . 
Köztük  vesztéd  el  ifjúságod, 
A  színpadon  mosolygó  arccal 
Temetted  a  sok  fényes  álmot; 
Kacagtál  és  daloltál  mindig 
Nehogy  a  szived  megszakadjon,   — 
Óh,  be  nyugodt,  be  boldog  lettél 
Szegény,  rajongó  gyermek-asszony !  .  .  . 

JOBB  NEM  VAGYOK 

Jobb  nem  vagyok,  mint  annyi  sok  más. 

Egy  beteg  kornak  dalosa. 

Vergődöm  az  ellentétek  közt. 

De  irányt  nem  lelek  soha. 

Magas  dicső  eszmék  hevítnek, 

De  elkap  a  tömegnek  árja : 

Bennem  van  a  kornak  erénye 

S  bennem  van  minden  léhasága  .  .  . 

De  néha  lázas  éjszakákon 
Lehull  előttem  a  lepel. 
Eszembe  jut  hány  édes  álmot. 
Hány  ideált  temettem  el ; 
Reám  szakad  lelket  zaklatva 
Egy  eltévesztett  élet  vádja 
S  egy-egy  megtisztult  dalba  ömlik 
Lelkem  felújult  ifjúsága  .  .  . 

